Errenteria bizitzeko 40 ekintza auzoka - Oarsoaldeko Hitza : Oarsoaldeko Hitza\nErrenteria bizitzeko 40 ekintza auzoka\nAskotarikoa, zabala eta kalitatezkoa. Horiek dira koronabirus garai berezirako udalak atondu duen udako kultura programazioaren osagai nagusiak. 40 ekintza guztira, eta denak deszentralizatuak.\nFanderiako Futbol zelai txikian egin dute aurkezpena, bertan egingo du lehen emanaldia Kukai Dantzak ostiralean. Argazkia: Herri bizia\nBizi Errenteria iniziatiba abiatu berri du hilabete honetan Errenteriako Udalak. Horren helburua, tokiko ekonomia sustatzea, ekonomia sektore ezberdinen harremanak sendotuz eta elkarren zaintza erdigunean jarriz. Tokiko ekonomia bultzatzea da helburu behinena beraz, baina ez hori bakarrik, iniziatibaren atzean herria egitea eta herria bizitzeko eta bizirik mantentzeko, eta COVID-19ak eraginda ezohikoa izango den uda, herrian bertan, tokikoarekin gozatzeko egitarau kultural zabala eskaintzea ere.\nAskotarikoa, zabala eta kalitatezkoa. Horiek dira koronabirus garai berezirako udalak atondu duen udako kultura programazioaren osagai nagusiak. 40 ekintza guztira, eta denak deszentralizatuak, hau da, auzoetara helduko dira: Erdigunea, Fanderia, Beraun, Pontika, Alaberga eta Iztieta izango dira agertokiak. Ez da kultur arloan eta sorkuntzaren alde egiten duen lehen apustua osasun larrialdia hasi zenetik, orduan udalak, bertako sortzaileei begira Kultur Labea iniziatiba abiatu zuen. Orain kulturaren aldeko apustua eta ahalegina errepikatuko du. Programazio kultural berezi hau baina harago joatea nahi dutela azaldu dute Aizpea Otaegi alkateak, Ion Collar Kultura zinegotziak eta Eneko del Amo Garapen Ekonomikorako zinegotziak gaur eguerdian Fanderiako Futbol zelaian egin duten agerraldian: “gure xedea izango da ekitaldi kulturalen bueltan, plan osoagoak eskaintzea. Asmoa da uda honetan, eskaintza kulturala, jarduera ekonomikoa eta herri biziaren izaera hori herri osora eta beraz, auzo guztietara eramatea”.\nKukai Dantzaren eskutik, lehena\nLuxuzko programazioan, luxuzko irekiera. Kukai Dantzak zabalduko du udarako eskaintza zabala ostiralean egingo duen emanaldiarekin. Kirol legez ikuskizunaren kaleko bertsioa eskainiko du ostiral honetan —hilaren 3an— Fanderiako futbol zelai txikian 22:00etan hasita. Hori lehen emanaldia, hortik aurrera, kale antzerki saioak, zirkua, musika, bertsolaritza, erakusketak, bisita gidatuak eta zinema emanaldiak izango dira. “Egitarau orekatua eta anitza izango da —azaldu dute— eta hautaketa egiterakoan, programazio eszenikoaren kasuan euskal ekoizpena lehenetsi da”. Herriko sortzaileen presentzia ere, oso nabarmena izango da, gainera: bestela beste, Kukai Dantza, Carmen Cepeda flamenko dantzari eta Muskulo taldea izango dira oholtza gainean.\nGustu guztietarako proposamenak bildu dituzte egitaraura: Hika teatroaren Tonbola ikuskizunaren estreinaldiak eta Trapu Zaharrak konpainiaren Turisteatzen lanak egungo egoeraren gaineko begirada ekarriko dute. El Gran Rufusen Pinck Impact eta Malas Comapñiasen Prozac ikuskizunek umorez zipriztinduko dute programa, eta Markeliñe konpainiak bere azken lana aurkeztuko du Psike, formatu zabalean argiztapen eta pirotekniarekin.\nDantza emanaldien arloa osatzeko Tio Teronen semak ere arituko dira eta musika emanaldien arloan, berriz, Hezurbeltzak taldea ere izango da emanaldien tartean. Bertsolaritzarekin ez dira ahaztu, Ez da kasualitatea saioarekin egingo diote tartea. Azken hori, lau emakume bertsolarien eskutik helduko da, hortik bere izenburua, kasuala ez delako lau bertsolari eta laurak emakumeak izatea, probokatutako kontua baizik.\nZazpigarren arteak bere espazioa irabazi du azken urteetan Errenteria-Oreretan; esfortzu bizia egiten ari da bide horretan OzZinema zinekluba. Eta zazpigarren arteari ere egin diote tartea udako programazio berezi horretan. Hala, haurrentzako euskarazko filmak Elkanoren lehen mundu bira, Playmobil edota Pokemon; familian edo lagunen artean ikusteko beste batzuk, Rocketman, Agur Etxebeste… eta beldurrezko film bat proiektatuko dituzte, Nosotros.\nIkuskizun eta proiekzio guztiak doakoak izango dira, baina horiek ikusi ahal izateko gonbidapena eskuratu beharko da aldez aurretik Bibe webgunearen bidez edo Niessen Kulturgunean bertan. Pertsona bakoitzak lau gonbidapen eskuratu ahalko ditu gehienez. Halaber, ekintza guztiak, bertaratutakoen segurtasuna eta osasuna bermatuko duten neurriak hartuta egingo direla jakinarazi dute udal ordezkariek: “Edukiera kontrolatuak, distantzia egokiak, higiene neurriak hartuta egingo dira”.\n‘Herri Birusa’ Mendi Urruzunoren argazki instalazioa\nEmanaldi horietaz guztiez gain, formatu handiko instalazioa prestatzen ari dela udala jakinarazi dute gaurko agerraldian. Errenteria-Oreretako hainbat guneetan egingo dute. Instalazio hori, Mendi Urruzuno argazkilariaren Herribirusa argazkiekin osatuko da. Beste erakusketa ere zabalduko dute; azken hori Xenpelar Etxean Errenteriako Musika Bandaren mendeurrenaren gainean.\nUdal Txistularien Banda ere kalera itzuliko da bere ohiko dianekin. Bisita gidatuek eta irailean izango den Bizikletaren festak osatuko dute programazioa.\nProgramazioa osoa Bizi Errenteria webgunean ikus daiteke.\nBizi Errenteria iniziatibaren barruan, gainera, herriko merkataritza sustatu eta dinamizatzeko hainbat proposamen izango da. Horren helburua da tokiko kontsumoa bultzatzea. Horretarako udaletik antolatu den programazioa eta Merkatarien Mahaitik sortutako askotariko ekintzak burutuko dira datozen hilabeteotan: Ibilbide proposamenak, apaintzeak, girotzea, online ekintzak…\nLanketa komunikatibo propioa izango duten sei plan ezberdin ere garatuko dira eta bakoitzak, hamabost eguneko iraupena izango du. Plan horietako bakoitzean, ezberdinak izango dira sustatuko diren sektoreak: dendak, kultura, formakuntza, aisia, osasuna, edertasuna, kirola eta gastronomia.\nBizi Errenteria iniziatibari atxikitzen zaizkion merkatari, hostalari eta enpresa txikiek uztailaren 15ean abiatuko den bonuen kanpainan parte hartzeaz gain, beren eskaintzaren berri errenteriarren artean zabaltzeko aukera izango dute.\nErlazionatutako edukiaBizi Errenteria kanpainari atxikitzeko epea zabalik‘Bizi Errenteria’, tokiko ekonomia suspertzeko apustua


Udaleko 346 tailerretan inskribatzeko epea zabalik - Bilbao Gazte\nUdaleko 346 tailerretan inskribatzeko epea zabalik\nIrailaren 9an Udalak antolatzen dituen 346 tailerretan izena eman nahi duten pertsonak aukeratzeko jendaurreko zozketa ospatu zen. Orain, irailaren 11tik 25era arte, zozketan hautatuak izan zirenek 2019/2020 ikastaroan aukeran dauden jardueretara apunta daitezke.\nBilbotar bakoitzak berari atxikitutako data eta ordua izan beharko du kontuan inskripzioa betetzeko. Izena emateko izapideak Udaltegietan, San Agustin eraikineko Herritarrentzako Arretarako Bulegoan, eta Udalaren webgunearen bidez gauzatu ahal izango dira. Baita 94 010 010/010 telefonoetara deituta ere.\nJarduera hautatu ostean, ordainketa-agiri bat inprimatuko da, eta bertan adieraziko da zer epe dagoen ordaintzeko. Ordainketa egin ezean, plaza hutsik eta libre geratuko da. Urriaren 2an, epe berria irekiko da, libre gelditu diren plazak betetzeko eta ikasgela irekietan izena emateko.\nKontsulta ezazu hemen Udaleko ikastaro eta tailerren eskaintza osoa.\nPrevious Euskara ikasi Bilboko euskaltegi batean!\nNext 2019ko “Red Bull Cliff Diving” jauziak asteburu honetan ospatuko dira!


Erdia | July 2022\nElementu itsua agerian: nola aldatu zuen Hollywoodeko esamesen forma gaizto batek\nHamarkadetan zehar, artikulu itsuak —iritzirik gabeko izenik gabeko esamesen txostenak— ospetsuen kazetaritzaren mailarik baxuena izan ziren. Weinsteinen osteko garaian, arrakasta handiko ikerketak abiaraz ditzakete. Zer gertatzen da xuxurlatze sare indartsu bat (zertxobait) publiko egiten denean?\nAgur Egunkari Bulego bati: The L.A. Times Sports Desk Bides Adieu\nLos Angeleseko paper zorrotzak jabe berria eta bulego berria ditu. Irteerako eta irtendako kirol editoreek eta idazleek kopia gogoangarri (eta oso gogoangarria) duen jauregi honi buruzko istorioak partekatzen dituzte.\nGabriel Sherman-ek ez du betiko Scumbag-i buruz idatzi nahi (baina seguruenik egingo du)\nGabriel Sherman-ek bere gai gaiztoa itzultzen du Showtime-ren 'Ahotsik ozenena' rekin, kazetariaren Fox News-i buruz eragin handiko liburuan oinarrituta. Bitartean, Sherman Fox News-eko beste akolito batera joan da: Donald Trump. Nolakoa da XXI. Mendeko gizon boteretsuenetakoak eta gorrotagarriak diren batzuk estaltzea?\nCooler beste aldean: Stuart Scott-en bizitza eta ondarea apartekoa\nHil eta bost urtera, lagunek, senideek eta estalitako kirolariek ‘SportsCenter’ aingura mitikoaz eta ESPN ikonoaz gogoeta egiten dute. Aupa!\nBig Show-a ez da inoiz amaitzen: nola aldatu zuten Dan eta Keith-en 'SportsCenter' telebista betirako\nESPNren 40. urteurrena dela eta, Keith Olbermann eta Dan Patrick berriro bisitatzen ditugu, zeinak 'Big Show'-ek kirol emankizuna eta gaueko telebista iraultzen zituen aingura jakintsuak.\nJemele Hill ESPN-ek bertan behera utzi du Jerry Jones-i erantzun dioten txioak jarraituz\n'The Six' lagunak iradoki du zorigaiztoko zaleek Cowboys iragarleei boikota egin diezaieketela eta orain bi astez alboratuta egongo direla\nStephen A. Smith-enganako dugun begirune berri bitxia\nKirol komunikabideetako gizonik gorrotatuena bezala ezagutzen zen ESPN nortasuna guztiz berria bihurtu da: ados egon gaitezkeen izarra.\nUrteak dira, The Onion eta Funny or Die bezalako konpainia asmatzaileek sarean barre egitea besterik nahi ez zuen kultura aprobetxatu zuten. Baina publizitate digitalean eta sare sozialetako plataformetan eten handiak izan ondoren, enpresa horiek arriskuan daude. Internetek bere komedia hil zuen?\nNon daude Play-by-Play Broadcasting-eko emakume guztiak?\nDuela bi aste, Andrea Kremer eta Hannah Storm bihurtu ziren emakumezkoen emakumezkoen lehen taldea NFL joko batera deitzen. Mugak gainditzeko momentua izan zen, baina gogorarazi ere egin zuen emakume gutxik joko baten ahotsa izateko aukera dutela.\nKaleratze efektua: zer da ESPN sarraskiaren ondoren?\nMundu osoko Kiroletako Liderrak bere anbizioa eta, berriro ere, bere plantilla murriztera behartu du. Beraz, planeta konkistatzeko indarra ez bada, zein da bere helburua?\nPetty Pariahs: Soon-Yi Previn profilaren arazoak\nAste honetan, Woody Allenen emaztea senarra defendatzera eta bere bizitzako istorioa partekatzera etorri da. Baina istorio hori ez da hain erraza, eta familiako saga bitxi eta tragiko honetako beste kapitulu bat zabaldu zen.\nDenborak engainatzen gaitu urteko bere pertsonari buruz\nAupa, gaizki ulertu al duzu aldizkaria ezagutzen saiatzen ari dena? Sartu klubera.\nNork Azaldu dezake Bihotz Atletikoa?\nAmerikako kirol aldizkari ikonikoaren iragana, oraina eta etorkizun arriskutsua orekan daude, jabe berriak beste salmenta bat egiten ari baita.\n'Itxaron Itxaron' ... Mesedez, Esadazu: NPR-ren Quiz Quiz Show-aren atzean dagoen istorioa\n'Itxaron Itxaron ... Ez Esadazu' lana estreinatu zenetik hogei urtera, bere sortzaileek eta parte-hartzaileek irratiaren bitxikeria programa entretenigarri eta argigarrienaren jatorria eztabaidatzen dute.\nAzala ikusita: aldizkariaren industriaren nortasun krisia nola jokatzen ari den bere lehen orrian\nBaliteke inprimatzea hilzorian egotea, baina aldizkariaren azalak funtsezko zeregina betetzen du hedabideen marka definitzeko eta sostengatzeko orduan. Azalak aldizkaria iraun dezake?\nBari Weiss neokontonioaren, Bret Stephens klima-aldaketaren ukatzailea eta Quinn Norton naziaren sinpatizatzailea bezalako iritzi erreakzionarioen eskaeraren erregistroak ezinbesteko galdera bat planteatu du: Zergatik?\nKirol idazketa lanbide liberala bihurtu da - Hona hemen nola gertatu zen\nDonald Trumpen hauteskundeak lehendik ere kirol kazetaritzan zabaldutako aldaketarako bizkortzaile bat besterik ez zen izan\nKomunikabide nagusiak ez dira jokoetara jolasten\nLauncher-ekin, The Washington Post da jokoak modu integralean estaltzeko baliabideak eskaintzen dituen azken saltokia. Baina iraganeko ahaleginak porrot egin du; beraz, zergatik izango da oraingo hau desberdina?\nDan Le Batard eta kazetari ohiaren ilunabarra\nAspaldiko ESPN irrati eta telebista izarra aurrera doa, eta harekin batera kirol sarearen talentu estrategiaren aintza egunak\nVice-n lan egin zuen gero kartzelara joan zen: Kanadako hipster sorta batek nola kukainarazi zuen kokaina kontrabandoan (eta harrapatu)\n2015eko abenduan, bost gazte atxilotu zituzten Australian, droga trafiko saiakera oker batean. 2019ko irailean, haien kudeatzaile Yaroslav Pastukhov -Slava P. izenarekin ezagutzen zen Kanadako Vice editoreak, kokaina inportatzeko konspirazioaren erruduna zela salatu zuen. Slavak eskeman parte hartu zuela aitortu zuen, eta espetxean egotea espero du. Horren gaizki sentitzen al da?\naberatsa kuadrilla abesti berria\nzer egiten ari da iverson orain\nnoiz da gordin 25. urteurrena\neddie murphy snl urteak\ntyrion izango da errege\n2018 nfl zirriborro simulatuak


Bost etapa izango ditu Aiarako Birak aurten - Aiaraldea - Aiaraldea.eus\nJulen Solaun Martinez 2020-02-26 07:00\nAiarako Birako artxibo irudi bat.\nMartxoko hiru asteburutan kadete mailako Aiaraldean egiten den txirrindularitza proba garrantzitsuena antolatuko da.\nBost etapa izango ditu aurtengo Aiarako Birak, martxoko hiru asteburutan banatuta. Kadete mailako txirrindularitza lasterketa Laudion hasiko da aurten, eta Amurrion bukatuko da.\nUrtero legez, igoera labur baina ugaritan oinarritutako ibilbidea antolatu da, probaren izaera mantenduta.\nLehenengo etapa Laudion izango da martxoaren 14an, eta herria inguratzen duen zirkuitu bati sei bira eman beharko dizkiote parte-hartzaileek, 42 kilometro burutu arte. Nahiz eta exijentzia handiko ibilbidea ez den, txirrindulariek sei aldiz igo beharko dute Altzarrate gaina.\nBigarren eta hirugarren etapak hurrengo asteburuan egingo dira, Artziniegan 21ean eta Okondon 22an, hurrenez-hurren.\nArtziniegako etapak 44 kilometroko luzera izango du Garabilla gaina lau alditan igota. Printzipioz, txirrindulari talde txiki batek esprintean lehiatu beharko luke etapa.\nIgandean, berriz, aurtengo edizioko egun gogorrenetakoari aurre egin beharko diote txirrindulariek. 43 kilometrotan Arespalditzako gaina behin eta Eskinabajoko mendatea birritan igo beharko dute.\nAzken bi lasterketak martxoaren 28an eta 29an izango dira Arespalditzan eta Amurrion, hurrenez hurren. Larunbatekoa izango da aurtengo edizioko erregina, 46 kilometrotan lau mendate igoko baitituzte kirolariek, Arespalditzako aldapa hiru alditan (azken igoera izango da helmuga) eta lehenengo kategoriako Beotegiko mendatea, ekitaldiko gogorrena.\nAzkenik, igandean, 50 kilometroko zirkuitua egingo da Amurrio inguruan, Saraube aldapa hirutan eta Larrinbekoa birritan igota.\nJon Unzagari omenaldia\nJon Unzaga txirrindulari ohia omenduko du aurten lasterketak. Unzaga (Laudio, 1962) 1987tik 1996ra izan zen profesionala, eta Kas, Seur, CLAS eta Mapei taldeetan ibili zen. Guztira hamasei itzuli handietan hartu zuen parte eta, hain zuzen ere, Espainiako Itzulian lortu zuen bere garaipen handiena, 1992ko edizioan Pla de Bereten mendiko etapa irabazi baitzuen.


Azokara saltzera etortzen ziren baserritarrei txokolatea lapurtzen - Ahotsak.eus\nAzokara saltzera etortzen ziren baserritarrei txokolatea lapurtzen\nAzokara saltzera etortzen ziren baserritarrei txokolatea lapurtzen Gosea pasa zuten arren, gazte-denborako oroitzapen onak ditu. Okerrak omen ziren; lapurretan ibiltzen ziren asko. Orain pentsatzen jarrita, penarik handiena azokara saltzera etortzen ziren baserritarrei txokolatea lapurtu izanak ematen omen dio.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MUT-042-010 kodeko bideoa nahi duzula aipatzea: ahotsak@ahotsak.eus\nGosea pasa zuten arren, gazte-denborako oroitzapen onak ditu. Okerrak omen ziren; lapurretan ibiltzen ziren asko. Orain pentsatzen jarrita, penarik handiena azokara saltzera etortzen ziren baserritarrei txokolatea lapurtu izanak ematen omen dio.\nGaia(k): Familia eta harremanak » Lagunartea eta familia » Umetako kontuak , Baserria » Baserriko lanak » Herrira saltzera, erostera , Politika » Gerraostea eta Francoren diktadura » Ekonomia gerraostean\nMarkinako feria eta inguruko herrietakoak\nEuren denda errazionamendu denda\nGerra amaiera eta ondorengo miseria


Askatasunaren errespetua eta borondate pertsonalaren autonomia gaixotasunean zehar eta heriotza-prozesuan ere mantendu behar dira | Cursos de Verano UPV/EHU\nBizitzaren amaieraren marko etikoak bizitzaren amaieran loratzen diren eta elkarri eragiten dieten printzipioak hartzen ditu beregain, gure gizarte testuinguruan eta gure momentu historikoan. Hiltzearen etikaz ari behar dugunetan, gure hausnarketaren oinarrian egon ohi dena honakoa da: gertatzen ari dena, hiltzen ari den banako bakoitzaren desioak eta erabakiak, eta haren inguruan gaudenok gure buruari esleitzen dizkiogun betebeharrak.\nHiltzearekin erlazionaturiko guztia kezka eta eztabaida iturri da. Izan ere, beti esan ohi da medikuntzaren eta zientzien aurrerapenek bizitza bera eta bizi-funtzioen mantentzea luzatu dituztela orain dela urte batzuk pentsaezina zitekeen eran. Hori, ordea, lehen mundua deritzonean gertatzen da. Aldi berean, gaitasun teknologiko horri beste elementu batzuk gehitzen zaizkio: populazioaren zahartzea eta gaixotasun kronikoen igoera, dela endekapenezkoak dela itzulezinezkoak, sendaezin bilakatzen dira, eta bizi pronostiko laburrarekin eta sufrimendu pertsonal eta familiarrarekin lotzen dira, teknifikaturiko osasun-arretaren testuinguruan.\nHalaber, gurea bezalako jendarte demokratikoan, aipaturikoarekin batera, banakoaren askatasuna eta pertsona bakoitzaren borondatearen autonomia mantendu behar dira gaixotasunaren tenorean eta baita hiltzeko prozesuan ere. Autonomia pertsonalak erlazio klinikoa errotik aldatzen du, eta uste dugu pertsona bakoitzarekin aplikatu beharko litzatekeela eta, horretarako, ordenamendu juridikoak zehaztu eta babestu behar duela, bizi-proiektu oro eta heriotza duinaren proiektu guztiek babesa jaso dezaten. Ondorio horretara helduta, ikusten dugu hori guztia ez dela lan makala.\nOinarri intersubjektiboak biltzen dituzten arauak dira, zeinek hiltzen garenean egin behar eta egin behar ez dena arautzen duten, baimenduta dagoena eta ez dagoena definitzen duten, arreta-zerbitzuak proiektatzen dituzten… Eskubide eta betebeharrak biltzen dituzten arauak, hiltze-prozesu orotako pertsona guztiak zaintzen dituztenak dira herritarren bizi-proiektu ezberdinak babestu behar dituztenak eta gure askatasun eta parekidetasuna ziurtatu behar dutenak. Segurtasun juridikoa emateaz gain, etika zibilaren eta herritarren formakuntza eraikitzeaz arduratu behar dute. Haatik, oso ondo dakigu arau horiek ez direla inoiz perfektuak izango.\nUda Ikastaro honek bizitzaren amaieran banakook ditugun eskubideak ditu hizpide. Positiboa eta erabilgarria da eskubide horiei buruz hausnartzea, hiltzea kontu pertsonala eta soziala baita: denok hilko gara eta denok gure erara egin nahi dugu, instituzioek eta gure senide, lagun eta profesionalek babestuta. Horregatik, beharrezkoa da betebehar eta eskubideei buruz hitz egitea, guri laguntzeko daudelako hor. Eskubide esplizituak behar ditugu, artatzen gaituzten profesionalentzat erabilgarriak direnak eta baita lege-marko demokratiko bat, giza baliabideak eta beharrezkoa materialak ere. Arau horiek galarazi beharko lukete norbait babesik gabe, arretarik gabe edo abandonatua egotea, baita abusua pairatzea ere. Arauek sinpleak eta argiak izan behar dute, batere korapilatsuak eta ahalik eta koherenteenak. Errealitatera egokitu behar dute, eta ahalik eta hobekien egiteko, heriotzak pizten duen kezka horren baitan, asko pentsatu, entzun, ikasi, hitz egin, sentitu, lagundu eta hausnartu behar da. Etika behar dugu instantzia kritiko moduan. Marko bat da, ikastaroaren izenak dioen bezala, baina, guztiaren gainetik, sostengu eta oinarria da, gizaki moduan sor dezakegun egitura.


Hogei bat lagin teknologiko ForoTech 2017 ekitaldian - SPRI\nSPRI / Up-euskadi / Ekintzaile / Hogei bat lagin teknologiko ForoTech 2017 ekitaldian\nHogei bat lagin teknologiko ForoTech 2017 ekitaldian\nForotech-Zientzia eta Teknologiaren Astea Deustuko Unibertsitateko Ingeniaritza Fakultateak antolatzen duen ekitaldi bat da, eta bosgarren edizioa egingo du aurten. Hasieratik, topagune bat izan da unibertsitatearen eta enpresen, ikasleen, ekintzaileen eta gizartearen artean. Foroaren helburuetako bat da erakustea zein garrantzitsuak diren ingeniaritza eta teknologia, eta azpimarratzea berrikuntza funtsezko baldintza dela gure enpresen etorkizunerako.\nApirilaren 5etik 7ra, Fakultateak tailer eta jarduera praktikoz eta dinamikoz betetako egitarau zabal bat eskainiko du. Egitarau hori adin desberdinetako ikasleei zuzenduko zaie, teknologiara hurbil daitezen modu dibertigarri batean eta esperimentazioaren bidez. Gainera, hitzordua eskatu daiteke aldez aurretik, ForoTech erakusketan bisita gidatua egiteko. Aukera paregabea izango da lagin teknologikoak ederresteko eta kuxkuxean ibiltzeko, gure inguruko enpresen eta ikerketa-erakundeen gaitasun berritzailearen erakusgarri baitira.\nErakusketa teknologikoa Paraninfo klaustroan izango da, goizeko 10:00etatik 19:00etara. Libreki sartu daiteke klaustro horretara, non hogeitik gora lagin teknologiko egongo baitira ikusgai, lagin horien bitartez erakusteko gure inguruko ekintzaile, enpresa eta ikerketa-erakundeek nola sortzen duten balioa eta aberastasuna modu berritzaile batean eta ingeniaritzatik abiatuta:\nIkasleentzako programazioa eta robotika hezitzailea\nURRUNEKO ZIENTZIA – FECYT\nEsperimentatzeko modu berriak, Internet izanik esperimentatzeko bitartekoa.\nEnpresentzat abangoardiako teknologia garatzen duten Euskadiko 9 teknologi zentro.\nTrastea proiektua: teknologiarekin eta teknologiari buruz ikasteko I+G+B\nKineage proiektua: zahartze aktibo eta osasuntsua lortzea.\nVisionTech4Life (VT4L) proiektua: obra zibilek ingurumenean duten inpaktua, hiper-espektroko ikusmendun kameren bitartez.\nDeusto Entrepeneurship Centre (DEC): ekintzailetza Deustuko Unibertsitatean\nAnimatronic proiektua, hitz egiteko gai den KBOT androidearekin\nMotozikleta elektriko adimenduna, ingurumena errespetatzen duena\nKawaii Rika Project proiektua\n2016-17rako titulazio proposamen berria. 4.0 industriarako profesionalak\nMUJER TEK SPACE (MTS) – Ingeniaritza Fakultatea / FECYT\nZientzia eta Teknologia pedagogikoa, dibulgatiboa, eta erakargarria, gizartearentzat oro har, eta bereziki neskato, neska gazte eta emakumeentzat.\nTECHNOSHOP – Ingeniaritza Fakultatea\nTeknologia berriak eta diseinua hurbiltzea hiriko saltokietara.\nSormena, berrikuntza eta garapena proiektu, zerbitzu eta esperientzia berriak diseinatzeko.\nDeusto Ingeniaritzak eta IK4 Research Alliance erakundeak antolatzen dute foroa, ondoko hauen laguntzarekin: Cimubisa, EJIE, Bilboko Udala, Bizkaiko Foru Aldundia, Emakunde, Vidrala, Microsoft, SPRI Taldea, Samsung, Bilbao Ekintza, Donostia Sustapena -Fomento San Sebastián eta Alzola Basque Water.


Maratoi erdiko lehen herritarrei saria Uria Sukaldeak-en\nAzkoitia-Azpeitia maratoi erdian lehen azpeitiarrak izan ziren Xabier Lasak eta Nerea Etxeberria. Hori dela-eta, Xeye Atletismo Taldeko antolatzaileek, Azkoitiko beste denda batzuekin elkarlanean, sariak banatu dizkiete lehen herritarrei, bai azpeitiar eta baita azkoitiarrei ere.\nAzkoitiarrak, Milar Larramendin jaso zuten eta azpeitiarren kasuan, Uria Sukaldeak izan zen kirolariekin eta probarekin bat egin zuena. Lasak 01:11:41 denbora behar izan zuen proba amaitzeko eta Etxeberriak 01:27:50. 61 herritarrek hartu zuten parte guztira.\nMención en prensa: http://www.diariovasco.com/v/20120501/costa-urola/maratoi-erdiko-lehen-herritarrei-20120501.html


Gose gaur, barikua, Oñatiko Gaztelekuan - Oñati - 2014-04-11 - Goiena.eus\nJon Moñux 2014-04-11 09:47\nOrain dela zazpi urte inguru jo zuen azkenekoz Gose taldeak Oñatin. Gaur gauean, berriz, talde arrasatearraren musika saioa entzuteko aukera izango dute oñatiarrek. Haiekin batera, Iruñetik datorren NX taldeak ere kontzertua eskainiko du herriko Gaztelekuan. Kontzertua 22:30ean hasiko da eta bost eurotan egongo dira sarrerak\n2012an aurkeztu zuen azkenengo diskoa Gosek, Gose IIIII izenekoa. Taldearen bosgarren diskoa da, eta, oraingoan ere, trikitiaren trataera modernoa, punkaren jarrera eta elektronikaren ukituak nahasten jarraitzen du Ines Osinaga, Iñaki Bengoa eta Osoron kideek osatutako talde debagoiendarrak.\nAzken urteotan euskal musikagintzak emandako talderik arrakastatsuenetako bat bilakatu da Gose, eta hainbat kontzertu eskaini ditu Euskal Herritik kanpo ere.\nNX musika talde berria\nNX boskoteak, berriz, rock indartsuan oinarritutako musika dakar, baina metal doinuetatik punkera doazen soinuekin ere nahasten dituzte kantuak. Itziar da taldeko abeslaria eta, hain zuzen, harenak dira abestien letrak. Hainbat kezka eta gogoeta azaleratzen dira musika talde nafarraren obretan, hala nola pobrezia, kapitalismoa, emakumeak eta errespetua.\nBada, NX taldea berria izan arren, kideak ez dira hasiberriak musikan. Izan ere, taldekide asko Anorexia proiektuan egon dira aurretik.\nAitziber Aranburuzabala Juldain 2014 ots 26 Arrasate Oñati\nMireia Gabilondo aktoreak Laboari buruz hitz egiteko zeukan gogoagatik sortutakoa eta askotariko osagaiak (poesia, musika, antzezpenak, bideo-proie...


Kontrapublizitatea - OMAL | Observatorio de Multinacionales en América Latina\nAtaria > Formación > Hiztegia > Aurkibide tematikoa > Erresistentziak eta alternatibak > Kontrapublizitatea\nPUBLIZITATEARI aurre egiteko komunikazio-erantzun gisara sortu zen kontrapublizitatea. Iragarki-jartzaileen bakarrizketari erantzutea zen kontua, eta iragarkiek esaten ez dutena esateaz gain, enpresei kritika egitea. Izan ere, iragarki-jartzaileez baliatzen dira enpresak, beren produktu eta zerbitzuen salmenta mugarik gabe igoarazten saiatzeko. Gizarte-mugimenduen eta -taldeen euskarri ideologikoa eta arte-mundutik jasotako esperimentazio grafikoa eta linguistikoa uztartzen ditu kontrapublizitateak.\nPUBLIZITATEA da kontsumismoaren kanal ideologiko nagusia, eta ekoizpenaren hazkuntza mugagabea eta merkatu-askatasuna giza premiak asetzeko iturri agortezintzat aldarrikatzen ditu. Gure bizitzaren zirrikitu guztietatik sartzen saiatzen da publizitatearen limurtze-gaitasuna, norabide bakarreko proposamen gisara betiere. Nola egin aurre iragarki bati? PUBLIZITATEARI aurre egiteko komunikazio-erantzun gisara sortua da, hain zuzen ere, kontrapublizitatea.\nBakarrizketari erantzuten: kontrapublizitatearen historia laburra\nPop artea du sorburu kontrapublizitateak. 1960ko hamarkadako klase ertainean homogeneotasunaren kontsumoa eta “konforta” hedatzen ari ziren bitartean, mugimendu artistiko berri hori sortu zen, helburu jakin batekin: telebistak, irratiak, prentsak eta kanpoan jartzen diren publizitate-panel erraldoiak arrakasta harrigarriz erabiltzen zituzten kode eta hizkuntza komertzialak jaso eta berrerabiltzeko. PUBLIZITATEA nonahi ageri zen, eta euskarri deigarri haiek (publizitate-panelak, adibidez), mihise adierazgarri bihurtzen ziren. Horrela hasi zen eratzen masa-gizarte bati zegokion fenomeno kontrakultural hura, non artistek eta mugimendu sozialek eremu ludiko-erreibindikatzaileekin esperimentatzen zuten. Mugimendu erreboltari gisara ageri zen kontrakultura zineman, musikan, komikietan eta, jakina, kalean.\nIpar Amerikako mendebaldeko kostaldeko hiri handietan eta New Yorken hasi zen kontrakultura, eta orduko protesta-mugimenduak (arrazismoaren aurkakoa, feminismoa, sindikalismoa, ekologismoa...) izan zituzten ideologia-hornitzaile hiri-eremura eramaten ziren proposamen artistiko eta esperimentalek. Europan, Londresek, Parisek eta Berlinek hartu zuten, pixkanaka, errelebua.\n1980ko hamarkadaren amaieran, eremu publikoetan jarritako publizitate-kartelak aldatzen hasi zen BLF mugimendua (Publizitate Panelak Askatzeko Frontea). Publizitatearen diskurtsoari aurre egiteko mugimendu bat (askotarikoa, sakabanatua) eratzen hasia zen. Handik gutxira, Espainiako estatuan, arte-galeriak eta museoak zalantzan jartzeari eta arte publiko probokatzaileagoa eratzeari ekin zitzaion, ekintza eta performaceei garrantzi berezia emanez. Valentzian, ANCA taldeak zenbait aldarrikapen-ekintza kolektibo antolatu zituen eta, urte batzuk geroago, la Fiambrera Obrera (Langileen sakotontzia) sortu zuten, Espainiako kontrapublizitatearen historian izan den talde nagusietako bat. Hala, bada, masa-kontrakulturari lotutako mugimendu artistiko bat abiarazi zen, kutsu politiko nabarmenarekin abiatu ere.\nHandik urte batzuetara, 1993an, Kanadako mugimendu kontrakulturaleko lagun-talde batek proposamen xelebre bat aurkeztu zuen komunikabideen aurrean: “Erosketarik gabeko eguna”. Noiz aurkeztuko, eta Ipar Amerikan gehien kontsumitzen den egunean, Esker Emate Egunaren aurreko ostiralean. Gaur egun, Buy Nothing Day delakoa da Adbusters Fundazioaren kanpainarik ezagunena. Kontrapublizitatean diharduten elkarteetatik ezagunena da Adbusters mundu osoan, Iparralde ekonomikoko gizarteari egiten dizkion kritikak direla eta.\nKontsumo-eredua kritikatzeaz gain, multinazionalen jarduera ere gogotik salatu izan du kontrapublizitatearen ildo ideologikoak. 1994an, “50 urte aski dira” izeneko kontragailurra egin zen Madrilen, Munduko Bankuaren eta NMFren aurka. Ordurako eratzen eta arte instituzionalik abangoardistenera hurbiltzen hasia zen globalizazioaren aurkako mugimenduaren nolabaiteko abiapuntua izan zen. Garai bertsuan, MACBAk, Bartzelonako Arte Garaikideko Museoak, Reclaim the Streets britainiarrekin eta Indymedia nazioarteko sarearekin batera lantegi batzuk antolatzera gonbidatu zuen La Fiambrera Obrera. 2001ean, ezohiko esperimentu bat egin zen Bartzelonan, Munduko Bankuaren gailurra zela eta: kontrakultura kontrapolitiko bihurtu zen, hilabete batzuez; MACBA, berriz, globalizazioaren aurkako mugimenduaren baliabidegune eta laborategi artistiko.\n1990eko hamarkadan, kontrakulturaren eta orduko gizarte-plataformen arteko uztartze historikoa gauzatu zen: zenbait artista (ideologia politiko jakin batzuetakoak) mugimendu sozialekin elkarlanean aritzeko prest azaldu ziren; zenbait elkartek, berriz, geroz eta garbiago ikusten zuten beren borrokak ezinbestekoak zituela komunikabideak.\n1990eko hamarkadan sortu zen herritarren interneta ere, eta han aurkitu zuen kontrapublizitateak leku egokia bere asmoen berri emateko, bere burua ezagutarazteko eta edizio grafikorako, hots, logotipoak, filmetako kartelak edo pertsonaia politikoen argazkiak aldatzeko. Internet hari etekin gehien atera ziotenetako bat The Yes Men taldea izan zen. Teknologia berrien zale amorratuak ziren taldeko kideak, eta eskura zeukaten zeinahi komunikazio-tresnarekin jarduteko prest zeuden.\nNortasun propioa landuz joan da, 1980ko hamarkadaz geroztik, kontrakulturaren eta aktibismo sozial berrituaren arteko eremu hori. BLF, Reclaim the Streets, Adbusters, The Yes men, Cassers de Pub, Yomango eta ConsumeHastaMorir proiektuek bat egiten dute honetan: munduko hainbat lekutatik kritikatzen dute PUBLIZITATEAren ideologia, baita hura tresnatzat erabiltzen duen enpresek ere. Gainera, esperimentazio linguistikoaren eta probokazio espresiboaren aldeko konpromisoa hartu dute. Proiektu horiek aho betean eztabaidatzen dute publizitate-paneletako bakarrizketarekin edo masa-hedabideetako PUBLIZITATEArekin, eta, pop arteak egin zuen bezala, berenganatu egiten dute hirietan, telebistan, iragarkietan entzuten den hizkuntza.\nBaina kontrapublizitateak ez luke balioko borroka-tresna izateko euskarritzat, munduko baliabideen banaketa bidegabearen, banaketa hori ahalbidetzen duen espiral kontsumistaren eta multinazional handien jardueraren aurkako kritika arrazoituan oinarrituko ez balitz. Hala, bada, kontsumo-eredua berrikusi nahi duten taldeek euskarri ideologikoa eta ekintza-esparru bat eman diote kontrapublizitateari; izan ere, bi elementu horiek gabe, abangoardiako jarduera artistiko hutsa bihurtzeko arriskuan legoke kontrapublizitatea. Kritika-tresna den aldetik, kontrapublizitateak salatu egiten ditu publizitate-mezu neoliberala, batetik, eta enpresa iragarki-jartzaileek, diru-inbertsio handien bidez, itxura edulkoratu horren atzean ezkutatzen dituzten botere-dinamikak, bestetik. Iragarkiek inoiz esaten ez dutena adierazten du kritika horrek, hau da, zer ekoizpen- eta kontsumo-eredu dagoen iragarki-jartzailearen atzean eta zer ondorio eragiten dituen ingurumenean eta gizartean.\nBaina kontrapublizitateak ere eskaintzen du kontsumo-hizkuntzarako hurbilketa didaktiko moduko bat. Izan ere, publizitate-iragarki bat bere ohiko testuingurutik ateratze hutsarekin garbi bereizten dira estrategia komertzialak eta ideologia neoliberalari (eredu sozioekonomiko horren legitimatzaileari) eusten dioten balioak. Honenbestez, iragarkien azterketa kritikoa zeharkako tresna bat da, zeinaren bidez hainbat gai jorra daitezkeen, PUBLIZITATEAK jorratzen dituen adina (genero-harremanak, arrakasta sozialaren estereotipoak, jasangarritasuna...), multinazionalen kontraesanetan sakontzeko metodo bat ere bada, kontsumitzaileei eskaintzen zaien irudiaren egiazkotasuna erkatuz betiere.\nEz gaude, ez, inoiz izan diren kontsumitzailerik trebatuenen aurrean. Inoiz baino gehiago, horrenbeste estimuluren eta horrenbesteko informazio-dentsitatearen atzean zer dagoen aztertzeko estrategien premia dugu gaur egun. Kontsumo amaigabearen eta lehengai agortezinen alegiazko “aurrerapen” horren logikaren atzaparretan jarraitzen dugu, munduko herritar gehienak esplotatuz, gure zoriontasuna beste zer batzuen mende dagoela ohartu ondoren. Testuinguru horretan, Lurra hondamendirantz daraman logika horretatik ihes egiteko aukera ematen duen tresna dugu kontrapublizitatea.


Eskertutakoa – Irunlarrea\nAitortza ezinbestekoa da gure gizartea prebenitu eta babesteko. Pandemiaren aurkako borrokan lehen ilaran aritu direnei eskerrak ematea da bizimodu duin, jasangarri eta inklusibo baterantz aurrera egiteko lehen urratsa.\nEskerrik asko horren ahalegin handia egiteagatik eta zuen konpromisoagatik. Erakusketa bat da hau, begiraden galeria bat, nori eta konfinamendutik onik ateratzeko funtsezkoak izan diren eta/edo lanean jarraitu duten jarduera-sektoreetako zerbitzuak eman dituztenei eskainia.\nBihurtu txaloak mezu zuzen eta pertsonal eskuzabaltasun eta esfortzu handiz gure biziak defendatu dituztenentzat.\nEman diezazkiegun eskerrak une gogorrenetan zaurgarrienak (gure adinekoak eta behar bereziak dituzten horiek) zaindu eta haiekin bizi izan direnei.\nProbestu dezagun lanean, protagonismoa atzean utzita, jarraitu dutenei eskerrak emateko, guk guztiok elikatzen jarraitzea posible egiteagatik.\nAnimoak emateko eta beren lana, zinez gogorra emozionalki, aitortzeko mezu bat jasotzea eskertuko dute, ziur. Hemen, zure eskura.\nBeren esfortzua eta gorputz eta arima aritu izana eskertzeko lekua da hau, ezinbestekoa izan baita oinarrizko premiak ase ahal izateko.\nMantentze-lanak eta biltegiratzea\nIrunlarrea webgune honetan, mezu bat bidal diezaiekezu protagonismorik izan ez duten baina COVID-ari aurre egiteko ezinbestekoak izan diren pertsona horiei guztiei.\nBeren lana ezinbestekoa izan da, ordainezina, maiz ahaztua; horregatik, hemendik, eskerrak eman nahi dizkiegu, txalotu eta omendu nahi ditugu, merezi duten moduan eta zuzenean.\nBiztanleria konfinatuta egon bitartean, mantendu den lotura bakarra izan dira agian; gainera, bizirauteko beharrezkoa ematen jarraitu dute, beren burua arriskuan jarrita ere.\nPandemiak gogorki zigortu eta errekuperaziorako horren beharrezkoa den sektore honetan lan egiten dutenek gure enpatia eskertuko dute.\nAurrekaririk gabeko egoera batean eta orain arte ezezagunak ziren metodoak erabiliz, irakasleek esfortzu nabarmena egin dute ikasleriaren premiei erantzuteko. Horrek gure esker ona merezi du.\nEskerrak eman behar dizkiogu kolektibo honi, era altruistan lan egiteagatik, behartsuenek pandemian bizirauteko behar dutena izan dezaten.\nEman besarkada bat horren egoera zailean beren artea, beren jakituria eta beren ezagutzak imajinazioz eta eskuzabaltasunez helarazi digutenei.\nPandemia honetan zehar, dolua adierazteko modu asko ezinezkoak izan dira. Beren lana ezinbestekoa izan da, eta bada oraindik.\nNagusiei mezu bat bidal diezaiekegu, beren adorea, pazientzia, erresistentzia eta ikaskuntzak eskertzeko.\nNeska-mutilak eta gazteak\nBadakigu egoera arraroan, adin horretan bizi beharko lituzketenen bestelako baldintzetan bizi izan dutela beren bizitzako etapa bat.\nHoriek guztiak ere, erantzutera eta beren esperientziak izenen liburuan, istorioen orrialdean edo ideien hazitokian kontatzera animatu nahi ditugu.\nESKERRAK EMAN NAHI AL DITUZU?


Sortzen den enplegua oso prekarioa da eta langabezia-babes sistema etengabe ahultzen ari dira | LAB SINDIKATUA\nEkintza Soziala Sortzen den enplegua oso prekarioa da eta langabezia-babes sistema etengabe ahultzen ari...\nSortzen den enplegua oso prekarioa da eta langabezia-babes sistema etengabe ahultzen ari dira\nINEk argitaraturiko datuen arabera, Hego Euskal Herrian hazi egin da landun kopurua eta gutxitu egin da langabezia. Baina salatu beharra dago sortzen den emplegua oso prekarioa dela eta gero eta gehiago direla langabezian egon arren prestaziorik jasotzen ez dutenak.\nGaur kaleratu diren EPA inkestaren datuen arabera, Hego Euskal Herrian 173.900 langabe zenbatu dira 2015. urteko laugarren hiruhilekoan, aurreko hiruhilekoan baino 7.900 gutxiago eta urte bat lehenago baino 46.600 gutxiago. Langabezia tasa %13koa da.\nLandun kopuruak, aldiz, gora egin du Hego Euskal Herrian nahiz eta laugarren hiruhilekoan gutxitu egin den Nafarroan.\n•\tSortzen den enplegua oso prekarioa da; 2015. urtean sinatu diren ehun kontratutik sei baino ez dira mugagabeak izan, eta gainera, sinatu diren aldi baterako kontratuen ia erdiak ez dute hilabete bat baino gehiago iraun.\n•\tEra berean, azken aldian asko ugaritu da borondatezkoak ez diren aldi partzialeko kontratuen erabilera ere, batez ere emakumeen kasuan.\n•\tAzkenik, gogorazi beharra dago langabezia-babes sistemaren ahultzea etengabea dela; geroz eta gutxiago babesten du eta prestazioak murritzagoak dira. Zehazki esanda 2015. urte amaieran 131.045 pertsona dira langabezian egon eta langabezia prestaziorik jasotzen ez dutenak, eta langabezia prestazioa kobratzen dutenek 425 € jasotzen dituzte bataz beste.\nGuzti honengatik, gure ustez ez dira zalantzan jarri behar soilik enpresa gestio edo lan harreman ereduak, sistema ekonomiko eta soziala ere zilegitasun krisi handi baten aurrean dago.


Botelloia gazteen artean | euskaljakintza\nBy garazi.usabiaga on 2009(e)ko abenduak 27 in arazoak, gizartea\nBotelloia XX. mendean sortu zen termino bat da, gehienbat gazteen artean. Gazte talde handi batek alkohola kontsumitzeari deritzo, bai tabakoz lagundua, baita edozein freskagarriz lagundua ere. Hitzari dagokionez, botelloi hitza jada Mexiko hirian ezaguna zen Espainiara iritsi aurretik. Kalean edatearen ohitura horrek barneratu zuen termino berri honen izena.\nBaina zergatik egiten dituzte edo ditugu botila-festak egungo gazteek? Dimertimendu bezala, edateagatik edaten dugulako, hobeto sentitzeko, desinhibitzeko, diru gutxiago xahutzeko… Hauek dira gaur egungo gazteak litronak egitera bultzatzen gaituzten zenbait arrazoi. Hauetaz guztiez gain, badaudeÂ beste bi arrazoi nagusi: lagunak nahiz giro soziala.\nLehenengo arrazoiari dagokionez, nerabeen zati handi batek alkohola edaten du bere ingurukoek horrela egiten dutelako eta beraien antzera jokatu nahi izaten dutelako; hau da, beraien lagunak imitatu nahian ibiltzen dira. Hau egitean, taldeko beste kideen antzera ibil daitezkeela ikusten dute, beste lotsarik gabe. Onartu beharra dago zenbait gazte desberdin sentitzen dela bere lagunek egiten duten gauzaren bat egiten ez badute; egoera horretatik at egiteko besteak imitatzen saiatzen dira.\nBestalde, ezin da ukatu inguratzen gaituen giroak zerikusi handia izaten duela gazteek egiten ditugun zenbait ekintzatan, hala nola edari alkoholikoak edatean. Honetaz aparte, publizitateak ere badu zeresana arlo honetan. Antza denez, marka garestiko alkoholdun edariak besteak baino publizitate gehiago egiten dute. Ondorioz, jendeak, parranda egitean, hauek erosiko ditu. Esan beharra dago garestiak diren edari hauek alkohol gehien daramaten edariak izaten direla, garagardoa alde batera utzita noski.\nAurreko guztia alde batera utzita, gaur egungo gazteek ba al dakite, baina, kale-zurrutak zein ondorio ekar diezaiekeen? Ez hori bakarrik, esan beharra dago ere lagunekin edatea edo bakarrik edatea ez dela gauza bera. Kasu hauetan, badago beti norbait besteak baino gehiago edan nahi izaten duena harroputzarena egiteko. Hasiera batean, ez da konturatuko eta ez du batere kontrolatuko edaten ari den kantitatea, ezta bere garunean nola eragingo dion ere. Denbora pasa ahala, zorabioak sentituko ditu; halere, hasiera baino ez dela pentsatuz, edaten jarraituko du. Eta honela, benetan gaizki sentitu arte. Bestalde, litro-festak egiten diren gauetan ez da ohiko asko afaltzea, ogitarte bat eta nahiko. Horregatik, edaten den guztia errazago igotzen da burura. Arriskurik handiena, dakigunez, koma etilikoa da, baina honetaz aparte badaude beste zenbait: oreka galdu eta, ondorioz, lurrera erori golpe txarren bat hartuta; pertzepzioen galera; intoxikazioa; zorabioa… Gainera, gazte jendearen ia gehiengoa, edanda joaten denean, suminkor jartzen da eta edonori edozer gauza esatera ausartzen da, horrek ekar ditzakeen atzetikoekin.\nAmaitzeko, zenbait herri eta hiritan jada debakatu egin da botelloia bezalako ekintzak egitea, hau da, toki publikoetan erretzea eta edatea. Lege berri hauekin kaleetan zehar sortzen diren hainbat eskandaluri ihes egin nahi diete. Askorentzat gehiegizkoak dira neurri hauek. Zer iritzi duzu zuk?\narazoa, botelloia, gizartea\nOne Response to Botelloia gazteen artean\ninaxio 2009(e)ko abenduak 29 at 7:46 pm #\ndebekuak inoiz ez du ezer konpondu, aldrebes desioa edo nahia pizten du beraz, hoberena edaten jakitea da, harroputzarik gabe eta neurriz. badakit adin horrekin zaila dela baina, ikasi behar da hainbat ezagutza bezala. 🙁


SLAX 7 RC1 Badago | Linuxetik\nSLAX 7 RC1 Eskuragarri\nhelena_ryuu | | Banaketak, GNU / Linux, Berri\nslax, oinarritutako distro eramangarri mitikoa Slackware, deskargatzeko erabilgarri dago, Release Candidate 1, berezko aplikazio ugari dituena. KDE (kde sarea, kde multimedia, kde jokoak) pidgin IM, Firefox, MPlayer eta gehiago.\nEuskarri osoak soilik hartzen du 183Mb 32 biteko bertsiorako eta 188 64 biteko bertsiorako. Batera 256Mb RAM nahikoa da distro hau mahaigainarekin exekutatzeko KDE4 (Honela ziurtatzen du egileak), zalantzarik gabe, proiektu interesgarria eta harrigarria, mahaigaina lortu duena KDE kontsumitzaileen ezaugarri horiekin!\nHemen iragarkia eta deskargatu\nArtikuluaren bide osoa: Linuxetik » Banaketak » SLAX 7 RC1 Eskuragarri\nErabiltzen duzun mahaian min ematen du\nSlax-ek beti erabili du KDE, nahiz eta KDE 4ra pasatzean beste mahaigain bat erabiltzen ari ziren, baina ez dut gogoratzen zein. Oso ondo lortutako sistema da, oker ez banago BSD Portuen edo Chakra sorten estiloko programak instalatzeko metodo bat badu, ez nago ziur duela 5 urte inguru probatu nuelako.\nHemen dagoen meritua KDE 4 hornitzea da, hain baliabide gutxi kontsumitzen duena, beti izan baita Slax-en ezaugarri nagusietako bat, eta, aldi berean, mahaigain honek memoria kopuru handia behar duela dioen mitoa uxatu du.\n256 ahari bakarrik ??? ikustea sinestea da.\nedo hobeto esanda, saiatu sinesten !!!\ncrunchbang baino gutxiago ???? mutil harrigarriak\nGaur deskargatu dut probatzeko. Ez dut uste hain espazio txikian KDE O_O osoa dagoenik\nSeguru asko moztuta dago. Badakizu, Nepomuk, Strigi gabe eta inolako efekturik gabe. Hala ere, edozein mahai moderno dieta jartzea txalogarria da.\nEta pentsatzeko Debian-en 500 mb inguru deskargatu behar nituela Kde Plasma bakarrik instalatzeko.\nHori debian meta-paketeengatik da ...\nrogertux esan zuen\nZer kasualitatea, oraintxe amaitu dut KDE Slackware-n konfiguratzen. Oso ona distro 🙂\nelav_lack esan zuen\nVirtualBox-etik Slack probatzen 256 MB RAM-rekin .. O_O efektuak eta dena barne ...\nUuuuuuuuuuuuuuuuuuu orain dela urte batzuk GNU / Linux-en hasi nintzen distro honekin ... Zein ona, gogoan dut garai haietan flashekin arazoak nituela eta ez dakit zer gehiago ... Oso gomendagarria kuriosoentzat\nklasikoa da, pentium 3 bat berreskuratu nuen 128 ramekin, win98 zuen eta slax-ekin zuzeneko moduan oso ondo funtzionatzen zuen! jajajaja zer egunetan esperimentatzen xD horiek\ndoofy esan zuen\nEz zait asko gustatzen kde uff, gnome, xfce baina kde ño saiatu naiz eta ezer ez, slax 6 ez da exekutatu, esaten dit ez dela bateragarria nire prozesamenduarekin, jeje ezabatu dut ... Deskargatu rc hau nola ikusteko ....\nBirtualbox-en slax 7 exekutatzen saiatzen ari naiz eta ez dago funtzionatzeko modurik beti mantentzen du datuen iraunkortasuna bilatzen. eta azkenean testu moduan bakarrik hasten da. telekomunikagarririk gabeko agindurik gabe\nKonfiguratu Xfce eta Xmonad\nLizentzien eta kode irekiaren kaltearen inguruan


“Gudaren umeak” | Materiales y Recursos de Aula para el Ámbito Social y Lingüístico\nWebquest honetan Espainiako Guda Zibila lantzen da Euskaditik beste herrialdeetara ihes egin behar zuten umeak protagonistak izaten. Ikasleek Espainiako Guda Zibilaz lan behar dute eta beren etxeak utzi behar zituzten umeeen azalean jarri behar dira eguneroko bat egiten. Amaitzeko landu dena ahoz amankomunean jarriko da.\nDBH-ko 3. eta 4. kurtsoentzak eta Batxilergorako aproposa da.\nHelbide honetan aurki daiteke\n← “Los grupos sociales en la Edad Media”\n“Los niños y niñas de la guerra” →


Gizarte-berrikuntza aktibatzen duten plataformak — Agirre Lehendakaria Center\nWork4Progress programaren helburua Indiako, Mozambikeko eta Peruko emakume eta gazteen artean enplegu iraunkorra eta kalitatezkoa sortzea da. Lurraldeko erakunde-sare baten babesaren bidez, enpresen sorkuntza eta lanerako sarbidea sustatzen ditu herrialde horietako kolektibo baztertuenen artean. Orain arte hedatu den nazioarteko lankidetzari beste ikuspegi bat emanez egiten du hori, eta gizarte-berrikuntzako plataformak erabiliz, eragile guztiei entzuten dietenak eta eragile horiek beren beharrei bertatik erantzuten dietenak.\nLortutako emaitzen ondorioz, programa honetako parte-hartzaileek Gela Birtual bat sortu dute, ezartzen ari diren herrialdeetako plataformen lana konektatzeko, esperientzia guztiak denbora errealean ezagutu eta ikasi ahal izateko. Plataforma horiek proiektu isolatuak diseinatzetik harago joan nahi dute, eta benetako berrikuntza-ekosistema batean konponbideak eraikitzea bultzatzen dute.\nPrograma honek gela birtual bat du, eta gela honi esker, plataformek fase desberdinetan (entzutea, sorkidetza, prototipoak egitea) egindako prozesua ikus daiteke, bai eta faseen eta horietan sortutako dokumentazioaren arteko interkonexioa ere.


Iragarki matxistak ekiditeko ahalegina | Komunikasten\nIragarki matxistak ekiditeko ahalegina\nBilgune feministak publizitate matxista salatzen du.\nIkusi bere bloga eta bere kanpainak publizitate sexista ekiditeko.\nPublizitateak emakumeak iraintzen gaitu\nKomunikabidetan orokorrean eta zehazki publizitatean, emakumeak gizaki pasiboak gara. Iragarkietan pasibotasun hori irudikatzen da bi arketipo klasiko eta hirugarren baten bidez, “garai berriei” egokitutakoa:\n– Lehenengoan emakumea objetu sexual edo kontsumitzeko erakargarria da. Edari alkoholdun baten iragarkiak honako hau du oinarri: poltsa formako botilak golf makilak ditu barnean, era berean, gerritik gora bilutsik dagoen emakume baten zilborrean azken zuloaren bandera ageri da tatuatuta, kremailera irekita duten galtzetara zuzenduta.Hau da, azken zuloa emakumearen alua dela.\n– Bigarrenean emakumea emazte, ama eta etxekoandrearen rolarekin agertzen da. Adibide ezin egokiagoa Frantzian abiadura haundiko trenaren iragarkia da. Honetan landetako txalet bateko senar eta emaztea ageri zaizkigu. Senarra bere ordenagailu portatila hartu eta Parisera dihoa lanera trenez; emaztea berriz, mantala jarrita bizkotxo goxoa prestatzen labe zoragarrian.\n– Hirugarrena “gaurkoratuta” dagoela esan genezake, kapitalismo basatiak bultzatzen duen emakume eredua. Non emakumea lan merkatuan txertatuta ageri zaigu, barizerik gabe idazkari lanetan (edo batzutan enpresako jabe bezala… ja,ja,ja). Ondoren gimnasiora, gero umeen bila, afaria kriston sukalde modernoan prestatu eta senarra datorrenerako dena prest, eta gizonaren behar sexualak asetzeko prest.\nBestalde gizona autoritatea, jakituria eta esperientziaren irudia da. Lan eta ekintza haundiak haiei dagozkielarik. Desio sexuala eta estereotipo klasikoak erabiltzeaz gain sexua sari gisa erabiltzen dute publizistek. Honela 1998an atzerrian egindako ikerketa baten emaitzen arabera iragarritako produktua erosiz gero saria %24an plazer sexuala da (arrakasta sozialak %13arekin eta adiskidetasunak % 4’3 arekin urrutitik jarraitzen dute). Iragarkien %40an , emakumea objetu sexual gisa agertzen da. Eta alkoholaren publizitatean proportzio haundiagoan ikusi ahal dugu emakumea kontsumo objetu soil bezala. Publizitatea, sexua eta… Alkohola!! Esan bezala alkoholaren iragarkietan inon baino gehiago agertzen dira emakumeak kontsumo objetu bezala. Hauetan sexua eta sexismoaren arteko muga existitzen denik ere ez dakite. Aipamen berezia merezi dute alkohol konpainien iragarkiek, gizartean horrenbeste min egiten duten estereotipoak indartzeko eta imaginazioarekin irudikatzeko daukaten habileziagatik.\n“Hau izanen da zure whisky botila noiz amaituko desiratuko duzun momentu bakarra”.Esaldiarekin bat izotza eta whisky-a daukan edalontzi bat ikusi dezakegu, margotutako ezpain batzuek utzitako arrastoarekin. Mezua argia da: mozkortu ezazu neska, nahi duzun moduan erabiltzeko. Benetan tristea da holako mezuak jaso behar izatea, sexualitatearen eta drogen erabilpen aldrebesatu eta interesatuaren itzalpean. Telebistan ere, galtzerik ez daukan Disarono originaleren iragarkia ikusi dezakegu. Honetan sua hartzen dagoen gela batetan babesa behar duen emakume bat daukagu, lizunki berotuta dagoena. Spot-aren tenperatura askoz gehiago igoko da irudiari segurtasuna eskeiniko dion har harrotua gelan sartzen denean, bonberoa. Bi protagononisten arteko begiradaren intentsitatearekin lanpara bat lehertu egingo da. Orduan salbatzaileak ahula gogoz besotan hartu eta eszenatik irtengo dira biak. Azkenik alkohol botila ikusiko dugu, pasioaren sinbolo bezala. Estereotipoz betetako iragarki honekin gu botila hori pasioarekin lotzea nahi dute, hori edanda gure bizitzak aldatuko bailira bezela. Baina beharrezkoa al da benetan gizon emakumeen errol tipikoak erabiltzea pasioa irudikatzeko? Imaginazio faltagatik edo gizarte mota jakin bat mantentzearen aldeko interesengatik pairatu behar ditugu holako komeriak?\nPublizitatea, sexua… eta edertasun eredu estereotipatuak. Publizitatean emakumea kontsumorako produktoa izateaz gain, publizitateak emakume eta edertasun eredu jakin bat sortu eta bultzatzen du. Tristea da moda aldizkari bat zabaltzea, bertan, iragarkietan bezela, emakume batetan desiragarria zer den eta zer ez den oso argi agertzen baita: argala, liraina, ximurrik gabekoa…\nNahi gabe ere hainbatetan ikusitako emakume irudi hori, titi eta ipurdi lehun eta argaltsu horiek buruan sartzen zaizkigu. Emakume hoien eta benetazko emakumeen gorputzen arteko aldea oso nabaria da (top modelak gainontzeko emakumeak baino %23 gutxiago pisatzen dute). Ideala eta errealitatearen arteko alde horretatik konplexuak sortzen dira, eta baita gure sexualitatea aske bizitzeko hainbat arazo. Emakumeok txikitatik ikasi izan dugu insatisfazioa zer den. Publizitateak erakargarria eta desiragarria zer den zehazten du eta emakume eredu bikainak eta lirainak zabaltzen ditu. Mezua, hau edo bestea aldatu ahal dugula da, dena posiblea dela, horren itxaropenak insatisfazioa haunditzen duelarik.\nGure insatisfazioarekin hornitzen eta garatzen den industria bat dago. Publizitateak behar faltsu asko sortzen ditu, kosmetika eta argaltzearen industriak urtean zehar miloiak eta miloiak mugitzen dituelarik. Gure gorputzak zatitzen ditugu, gustoko ez ditugun gauzekin geldituz, gure alde onak ahaztuz. Ezinezkoa dena desiratzen ikasten dugu. Baina edertasuna ez dago krema pote batetan, eta zoriontasuna ez da lortzen 40 kilo pisatuz gero. Hauek gaixo dagoen gizarte batek sortutako mitoak dira. Guztiak ezberdinak eta guztiak ederrak izan ahal gara. Aske izango da bakarrik bere burua onartu, eta irudia autoestimarekin lotuta ez dagoela ulertzen duena. Argal egotearen eredua ez baita estetikoa, politiko eta ekonomikoa da. Eta emakumeen autoestimaren kontra egiten du, lehen emakumeontzako gartzela etxea bazen, gaur egun gorputza da gure gartzela. Publizitate subliminala eta sexua. Publizitate subliminalean estimuloak era inkontzientean heltzen zaizkigu. Honela berriz ere iragarkiaren biktimak gara. Itxuraz inuxentea den anuntzioa gure erabakietan, erosteko erabakietan alegia, eragina izan dezake. Gainera oso zaila da jakitea zenbatetan erabiltzen dituzten teknika subliminalak, eta noiz kontsumidoreek iragarkiaren eragina jasotzen duten. XX. mendeko bigarren erdialdetik, publizistek mezu subliminal sexualak erablitzen hasi ziren produktuak iragartzeko. Honen adibide sinplea Coca-Cola botila litzateke; bere arrakastan eragina baitu botilaren forma, emakume baten modukoa. Estatu Batuetan 1971.ean, Bryan Key irakasleak ikerketa bat egin zuen mila emakume eta gizonekin. Hauek Gilbey’s ginebrako iragarki bat begiratu behar zuten benbora jakin batetan. Ikerketaren emaitzen arabera mila pertsonetatik %38ak botila eta edalontzia izotzekin pertzibitu zuten, baina %62ak haragikeri, lizuntasun eta asetasun sentzazioak izan zituzten iragarkia ikusterakoan. 600 pertsona baino gehiago, imagina zelako eragina izan ahal duen 10 miloi pertsonen aurrean.\nGilbey’s-ena itxuraz oso iragarki normala da. Arte lana 7.000 dolarrekoa izan zen, 65.000 dolar gastatu zituzten Time aldizkariaren edizio mundialeko kontrazalean agertzeko, Playboyen ere argitaratu zutelarik. Guztira 24 miloi pertsona ikusi zuten, eta salmentak 1’5 miloi dolarrekoak izan ziren. Ikaragarria. Gure arreta izotzetan jartzen badugu, hirugarrenean goitik hasita E bat ikusi dezakegu. Gorago begiratuz, limoia izotzarekin elkartzen den lekuan, zailago badago ere, S-a irakurtzen da. Beheko izotzaren beheko partean iruki txiki bat dago, eta ahalegina eginez gero ondo izkutatutako X aurkitu dezakegu. Horrela SEX hitza osatzen da, sexu euskeraz.\nEzkerreko argazkian jatorrizko iragarkia haunditu dugu eta honetan ikusi dezakegu nola ezpainen erdikaldean disdira berezi bat ageri den, bertan nahita jarritakoa. Zonalde hau bakarrik begiratuz gero, zer da ikusten duzuna?\nThis entry was posted on maiatza 24, 2009 by komunikasten in Eraginkortasunaren baliospena.


BIDEEN IBILBIDEA - Alava Turismo\nInicio » Ibilbideak » BIDEEN IBILBIDEA\nEliza Pintzelatuen ibilbide txiki hau atariko ezin hobea izango da Agurainen bazkaltzeko eta ostatuan izena emateko geldialdi teknikoa egin baino lehen. Hiribildua Alfontso X.a Jakitunak sortu zuen 1256. urtean, ‘Hagurahin’ herrian. Harrezkero, hiribildua mugako kokaleku estrategikoa izan da Nafarroako eta Gaztelako erresumen arteko tirabiretan. Aguraingo harresia eta erdi aroko hiribildua, (5) ederki zainduta daude. Armarridun eraikinez zipriztinduta daude, historia eta kultura errespetatzen dituen bizimodu baten erakusgarri direnak. Liluratuta utziko zaituzte.


Garazi Arrizabalaga Cabrerizo (Durangoko Museoa) - Komunitatea - Anboto.org\neka 17 Berriz\nInguruan dabilen udako aire beroa izango da akaso, baina gaurkoan ezohiko isilarazi batzuei buruz hitz egin nahiko nuke. Izan ere, isilaraziak izan diren emakumeak ez dira bakarrik iraganean egon e...\n[PODCASTa]: Isilaraziak VII 1937ko martxoak 31\napi 01 Berriz\nmar 04 Berriz\nurt 28 Berriz\n2021 aza 05 Berriz\n2021 urr 08 Berriz\n2021 uzt 23 Berriz Durango\nAste honetako zutabean isilaraziekin jarraitzea erabaki dut, izan ere, emakume askoren ahotsak izan dira isilaraziak historian zehar, eta liburu bat baino gehiago idazteko adina informazio bildu da...\n2021 eka 11 Durango\nZutabe honetan nire hausnarketak idatzi ohi ditut, baina oraingo honetan beste zerbait egitea gustatuko litzaidake, historiak isilarazi dituen emakumeen ahotsak berpiztu nahiko nituzke, eta zutabe ...\n2021 api 14 Durango\nIban Gorritik eta Mauro Saraviak antolatu duten Anzola: Robert Capa euskalduna erakusketak argi utzi digu Historian ez dagoela guztia idatzita. Bonbardaketaren inguruko datu berri bat argitu dute; ...\n2021 urt 29 Berriz Durango\nGrisa. Hori da nire burua errepresentatzen duen kolorea azken asteetan. Ni bezala beste horrenbeste pertsona ere badirela badakit. Egoera grisa da, zerua gris dago eta etorkizuna ere hala ikusten d...\n2020 aza 03 Berriz\nAzkenaldian denborari buruz hausnartzen ari naiz. 80ko hamarkadan jaioak garenok haurtzaro analogiko bat izan dugun azkenak izan gara. Gaztaro digitalean sartu ginen, baina gutxienez txikitan ez ge...


2019ko ekaina 128. zenbakia\n“Izan bitez hamar, izan hogei, izan ehun, mila, milioia, milaka milakako, aireak astintzen dituen hostoak haina edota gure itsasoak lotzen dituen hondarrak baino gehiago; izan bitez, bada, inolaz zenbatu ezinak zuk egin edo egingo dituzun bekatuak: Jaunarengana irekirik itzultzen zaren orduko bere maitasunaren eztia dastatuko duzu.” (XVII. Mendeko frantziskotar idazkia)\nNori ez zaizkio usteak ustel atera? Uste nuen nire ezkontzak, nire komunitateak, nire familiak mukuru beteko zuela gaztetandik desio nuena. Horretan eman dut denbora, energia, gogoa, dirua, dedikazioa ... Baina arrazoi batengatik edo besteagatik emaitza ez da nik espero nuena izan. Banekien inor ez dela perfektua; baina, norberaren aldetik ahaleginik onenak ipinita ere nahi dena lortzen ez denean, eta, gainera, amestu bezala inoiz lortuko ez denean, bihotzean engainatua izanaren sentsazioa sortzen da. Desengainuaren samina agertzen da, frustrazioa, ez bakarrik lortu ezin izan denagatik, bizitzarekiko berarekiko desengainuagatik baizik. Itxaropena galtzen dut pertsonengan eta ni neugan.\nEta hor tentazio batzuk agertzen dira. Bat babestu daiteke erresuminetik Jainkoarengan eta, zauria sendatu dela dirudien arren, aldi baten buruan berriz ere zornatu egiten da. Esaten da denborak dena sendatzen duela, baina pauso batzuk eman ezean ez dago sendamenik. Badago desengainuak sortu duen zauritik bizitzari aurre egiteko aukera ere, eta nahi izan gabe, dena zinismoz uhertzen eta arretzen dut.\nAnaiarteak, komunitateak, bizikidetzak bizitze sakona gal ez dezan eta bizi-iturri bihur dadin, beharrezko ditu beste urrats batzuk: denbora hartzea, distantzia eta objektibotasun gutxieneko batekin begiratu ahal izateko, horrela gertatu denaren benetako neurriak kalibratzeko; eta harremanen munduarekiko begirada zabaltzea, hau da, ez obsesionatzea jasandako zaurian; eta egoera aprobetxatzea, norberak besteekiko harremanean jokatzen duen lekua eta zeregina irizpide batekin sakontzeko; eta, batez ere, horretan guztian Jainkoaren begirada sumatzen ikastea.\nFuntsean, Jainkoak berak ere arrazoi handiak izan ditu gurekin desengainatzeko, baina errukiaz begiratzen digu behin eta berriz. Gure aldetik, beste behin ere, asko eta asko jarri behar izan arren, Haren begiradak osasuna dakarkigu.\nEbanjelioko pasartea: Mt 11,20-24\nBehin batean, bere lagunetariko batek esan zion Frantziskori: «Aita, zuk ongi dakizu nola garai batean, Jainkoaren graziaz, Ordena osoak perfekzio garbian iraun zuen, nola anaia guztiek bihotz beroz eta arreta handiz gordetzen zuten gauza guztietan pobretasun santua. Aldi batetik hona, ordea, garbitasun eta perfekzio hori itxuraldatzen hasi da era ezberdinetan. Hauek guztiak ikusiz, ziur gaude gogaikarri zaizkizula zuri ere, eta, horrela bada, biziki harritzen gaitu zuk hori guztia jasateak eta ez zuzentzeak». Frantzisko dohatsuak erantzun zion: «Anaien gain kargua izan nuen bitartean, haiek beren bokazioan eta profesioan iraun zuten, eta, Kristogana bihurtu nintzenetik ni beti gaixotia izan naizen arren, ez nuen gehiegi arduratu beharrik izan neure etsenpluaz eta predikuaz haiek pozik uzteko».\nEta esan zuen: «Nire ofizioa espirituari dagokio, hau da, bizioak menderatzeari eta zuzentzeari. Baina ezin badut eginkizun hori predikuz eta etsenpluz bete, ez dut haiek jotzeko eta zigortzeko borrero bihurtu nahi, mundu honetako agintarien modura. «Hala eta guztiz ere, nire heriotzako eguna arte ez dut etsiko, etsenpluaren eta egite onen bidez, anaiei Jaunak erakutsi zidan bidetik ibiltzen irakasten» (PerLe 106).\nErantzun laster, Jauna,\narnasarik gabe bainago.\nErakustazu zure nahia betetzen,\nzu baitzara nire Jainkoa.\nZeure espiritu ongileaz\ngida nazazu toki egokitik.\nzeure justiziagatik, atera ni larrialditik.\n“Gauzarik gehienak desengainatu egiten du, harik eta sakonago begiratu arte” (Graham Greene)\n2019ko ekaineko eguneroko Ebanjelioa\n1 Jn 16, 23-28 / 2 Lk 24, 46-53 / 3 Jn 16, 29-33 / 4.Jn 17, 1-11a / 5 Jn 17, 11b-19 / 6 Jn 17,20-26 / 7 Jn 21,15-19 / 8 Jn 21, 20-25 / 9 Jn 20,19-23 / 10 Mt 5,1-12 / 11 Mt 5, 13-16 / 12 Mt 5, 17-19 / 13 Jn 17,1-2.9.14-26 / 14 Mt 5, 27-32 / 15 Mt 5, 33-37 / 16 Jn 16,12-15 / 17 Mt 5,38-42 / 18 Mt 5, 43-48 / 19 Mt 6,1-6.16-18 / 20 Mt 6, 7-15 / 21 Mt 6,19-23 / 22 Mt 6, 24-34 / 23 Lk 9, 11b-17 / 24 Lk 1, 57-66.80 / 25 Mt 7, 6.12-14 / 26 Mt 7,15-20 / 27 Mt 7,21-29 / 28 Lk 15,3-7 / 29 Mt 16,13-19 / 30 Lk 9,51-62 /\nEkainean elkarrekin ospatuko dugun otoitza 27an izango da 19:30tan.


Eskual Herrian, 2017ko mai(t)atzeko 24an, asteazkenean MAI(T)ATZaldia. | maya's space\n← Euskal Herrian, 2017ko mai(t)atzeko 08ko astelehenean. Bestaburua. Ia betea den ilargia ene baitan…\nIrunen, 2017ko arramai(t)atz(e)ko 3an, larunbatean, berriro ere maiatza, maitatzeko aroa, bigarren aukera… →\nEskual Herrian, 2017ko mai(t)atzeko 24an, asteazkenean MAI(T)ATZaldia.\nPosted on maiatza 24, 2017\tby xorinokantharia\nhona hemen iragan ortzegunean irudipenezko historiari egindako ekarpena, eta bihar Iruñean ere izango dugu literatur jardunaldia.\nIrakurketa literarioa: Historia eta imaginarioa. Partaideak : Aingeru Epaltza, Luis Garde eta Rosa Arburua (Aingeru Epaltza: “Hiri buruzagiak”, Luis Garde: “Bi gerrei buruzko poesia errezitaldia”, Rosa Arburua “Historia sentimendutik” )\neuskara unibertsala dela erraten zuen\nKORRIKAren lekukoaren Sarrionandiaren mezuak.\nBeharbada ni ilargiari lapurtu zion neska hori naiz oraindik ere,\neta hitzak lapurtzen eta neureganatzen nabil mundu honetan.\nHitz-lapurra naiz euskararen eta literaturaren mundu honetan,\nbaina nirea ez da lapur-hitza.\nLapur-altxorra balitz bezala dugu euskara zulo ilunen batean ezkutaturik?\nBidasoako lapur-altxor horretan galdu nintzen nire barneko bidezidorretan,\nIzokinek korrontearen kontra egindako bidean ezkutatu zuten altxor horren bila,\nLaminen urrezko orrazi haren xerka nabil hitzak lapurtuz ibai bazterrean.\nIrundik Iruñera bidean\nasfalto zurruneko errepidea\nBaionatik Iruna dator\nmarra zuri etenez eta etengabez pintaturik\neta bide bazterretan\nbeldurra kentzeko diren hesiak.\nLauki eran zintzelaturiko harriak\ndenboran iraundako adokinak\nantzinako galtzaden harri-txintxarrak.\nGaltzada ezkutua etengabeko trafikoaren azpian\narrasto ezabaezina dago harrietan:\nDirdira berezia ahantziriko urteetan irristan\nUdaberri atseginen sasoien ibilaldiak\nUdako eguzki errukigabeak\nUdazkeneko euri eta haize boladak\nEta neguko orduen elurrak.\nKontatu gabeko historiaz kargaturiko harriak\nhemengo eta hango urrutikoen joan-etorri jakintsuak\nurrutiko hautsak hemengo lurretan sartuz:\nHumus emankorretan lurperatzen diren kaliza-harri desegingarriak,\nhare-harri larriak goroldioz estaliriko granitozko harrietan barneraturik,\nongi sarturik eta gorderik,\nnoizbait berriz ere agertzeko itxaropenarekin.\nGoizetan ohetik jaikitzean konturatzen naiz\nezti-tanta gozo bat bezala senti dezakedala ezpainetan gure euskara:\nJoseba Sarrionandiak esan bezala badugu motibo bat,\nbadugu altxor partikular bat balio unibertsala duena, EUSKARA.\nBideo emanaldia: Irudipenezko istorioak. Arratsaldeko 19.00etan, Condestable Jauregiko goiko gelan.\nIrakurketa literarioa: Historia eta imaginarioa. Partaideak : Danserie Ensemble, Itxaro Borda, Marikita Tanburin, Lucien Etxezaharreta – (Danserie Ensemble: musika – Itxaro Borda: “Shakespeare eta Nafarroa” – Marikita Tanburin: “Agoteak” – Lucien Etxezaharreta: “Marc Legasse eta euskal imaginarioa”) Arratsaldeko 19.30ean, Condestable Jauregiko goiko gelan.\nHankak berotu eta\nhotzikarez gorputza eta\nmendiak zuri eta\nIrunen, 2018ko abenduaren 14an, ortziralean ilgora irribarre malkodun bat…\nBitolan idazten, 2018ko azaroaren 1ean, ostegunean… Extefana olerkari zendu berria gogo-bihotzean.\nBitola, 2018ko irailaren 20a, ortzeguna. Osaba Miguel, zuraren artista eta poeta.\nIrunen, 2018ko irailaren 15a, larunbata. Bizitza harremana da, mugimendua, DANTZA!\nIrunen, 2018ko abuztuaren 27an, astelehena… zergatik euskara ongi jakinik, erdaraz egiten du jendeak?


Hautatzen diren proiektuek laguntza ekonomikoa jasoko dute, hilean 2.000 €-ko soldata bi urtez, zehazki, ekintzaileek nork bere proiektuan baino ez jardun ahal izateko\nBBK-k BBK EKIN proiektua abiatu du, enpresa-proiektuei laguntzeko programa, norberaren enpresa martxan jartzeko eta, horrela, Bizkaiko ekonomia-garapena sustatzeko konpromisoa duten ekintzaileak gogoan.\nHala, BBK EKIN Bizkaian bizi diren edo bertara itzuli nahi duten ekintzaileentzat da, adina alde batera utzita, beren enpresa-proiektu berritzailea martxan jarri nahi dutenentzat, hain zuzen. Zehazki, eratu gabeko proiektuak izan behar dituzte, edo, eratuta izanez gero, inolako jarduerarik gabe. Jarduketa-eremuari dagokionez, edozein izan daiteke, baina Bizkaiarekiko gizarte erantzukizun eta eraginerako ikuspegia eta lotura izan behar dituzte.\nHautatzen diren proiektuak ekintzaileei laguntzeko programa batean sartuko dira, eta bi urtez hilean 2.000 € jasoko dituzte. Era berean, laguntza ekonomiko hori beste erraztasun batzuekin osatuko da: aholkularitza goi-mailako profesionalen eskutik, gestoria eta aholkularitza, eta bazkide gehigarriak bilatzeko laguntza, besteak beste.\n>> INFORMAZIO GEHIAGO ETA IZENA EMATEKO <<


Aste Nagusian autobusaren erabilera masiboa izan da. Noticias de Gipuzkoa\nAste Nagusian autobusaren erabilera masiboa izan da\nGuztira 756.826 bidaia egin dira, iazko datuekin alderatuta, kopurua %1,47 igo da\nLunes, 20 de Agosto de 2018 - Actualizado a las 13:21h.\nDONOSTIA. 2018ko Aste Nagusian autobusaren erabilera masiboa izan da hirian. Momentuz aste guztian zehar, abuztuaren 11tik, larunbata, abuztuaren 18ra, larunbata, 756.826 bidaiari izan ditu Dbus-ek. Alegia, %1,47ko hazkundea 2017an erregistratutako 745.897 bidaien aldean. Zifra hauekin, oraindik probisionalak, Dbus-eko autobusak berriro ere garraiobide publiko erabilienak izan dira Donostiako jaietan.\n2018ko Aste Nagusian erabilera gehieneko egunak hauek izan dira: abuztuaren 14, asteartea, Ama Birjinaren bezpera, 111.845 bidaiarirekin;abuztuaren 13a, astelehena, 98.541 bidaiarirekin;eta abuztuaren 11, larunbata, 97.573 bidaiarirekin.\nAbuztuaren 11, larunbata: 97.573 bidaiari\nAbuztuaren 12a, igandea: 75.706 bidaiari\nAbuztuaren 13a, astelehena: 98.541 bidaiari\nAbuztuaren 14a, asteartea: 111.845 bidaiari\nAbuztuaren 15a, asteazkena: 89.704 bidaiari\nAbuztuaren 16a, osteguna: 93.604 bidaiari\nAbuztuaren 17a, ostirala: 97.258 bidaiari\nAbuztuaren 18a, larunbata: 92.595 bidaiari\nAste Nagusian zehar gehien erabili diren lineak hauek dira:Amara (17, 21, 26 eta 28 lineak) 199.315 bidaiarekin, hazkunde ikaragarria izan dute;Benta Berri eta Añorga (5, 25, 33, 40 eta 45 lineak) 165.959 bidaiarekin;Altza (13 linea) 93.824 bidaiarekin;Egia-Intxaurrondo (8, 9, 29 eta 42) 81.516 bidaiarekin;Aiete (18, 19, 23, 32 eta 46 lineak) 50.584 bidaiarekin;eta Bidebieta (14 linea) 31.206 bidaiarekin.Gainera mikrobus lineetan 24.924 bidaia erregistratu dira.\nZifra hauek Dbus-en zerbitzuen indartzeari esker lortu dira, izan ere 23.000 zerbitzu baino gehiago eskaini baitira egun hauetarako. Zerbitzu hauek 268 gidariren eskutik eman dira, beste 42 pertsonaren laguntzarekin, batez ere inspektore, tailerretako langile, eta koordinazio lanetan eta autobus flotaren funtzionamendua zaindu duten ezinbesteko beste hainbat langileri esker.


ULMA Piping 2016ko TUBE&WIRE azokan egon da, Dusseldorfen — Begira - Ulma aktualitatea\nAltzairuan sektorea munduan krisi betean dagoelarik, aurten aurreko edizioetan baino euforia gutxiago hautematen zen.\nHalere, 2.600 enpresa inguruk erakutsi dituzte beren produktuak, nobedadeak eta balioak, 110.900 metro koadrotan. 130 herrialde baino gehiagotako 69.500 bisitarik paseatu dute azokako 16 aretoetan zehar.\nBost egunak bizi-bizi joan dira eta ULMAko langileak, zuzendaritzatik hasi eta merkataritza nahiz erosketa departamentuetatik pasatuz, hortxe izan dira, jo eta su, ULMA Piping brida, osagarri forjatu eta gainerako “piping” produktuen fabrikatzaileen artean liderra eta erreferentea izatea eragin duten azken nobedadeak aurkezten eta balioak indartzen. Batez ere azken urteotako ibilbidea eta proiektuak munduan lortu duen finkapena azpimarratu da.\nErakusketako 50 metro koadroetan, negozioan landutako azken erronkak erakutsi ditugu, eta bezeroekin partekatu. Alberto Iñurrategi alpinistaren argazkia iruditzat hartuta, helburua munduari ULMA Pipingen lan egiteko era erakustea izan da. Talde lana, konpromisoa, fidagarritasuna eta sakrifizioa bezalako balioak izan dira ULMAren oinarrizko mezuak, betiere giza faktorea nabarmenduz arrakastarako tresna nagusi gisa.\nGuztia ala guztia jai gastronomiko-kultural baten barruan, horri esker euskal kultura Alemaniako hirira hurbildu ahal izan baita. Bezeroek eskertu eta bete-betean disfrutatu duten aparteko puntu bat.


Amerikar Estandar Nazionalen Institutua - Wikipedia, entziklopedia askea.\nAmerikar Estandar Nazionalen Institutua\nAmerikar Estandar Nazionalen Institutua (ingelesez, American National Standards Institute, ANSI) merkataritza eta komunikabideetarako arauak finkatzen dituen Estatu Batuetako enpresa eta industrien erakundea da. Mikroordenagailuen alorrean programazio hizkuntzak, SCSI interfazeak eta komunikazio protokoloak arautzen ditu. Informatika programa bat sistema batetik bestera eramateak sor ditzakeen arazoak ekiditeko ANSIk gomendatzen dituen arauak betetzen dituzte FORTRAN, COBOL eta C programazio hizkuntzek.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-07-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Kanpolarrosa festival | Boligrafo gorria\nHasiera » Fauna publikoa » Kanpolarrosa festival\nNi saiatu naiz, benetan, Bilboko festibal erraldoiarengatik harro sentitzen. Ahalegin titanikoa, kasik astelehen goiz batean lanera joateko egin behar izaten dudana baino handiagoa: tenkatu dut harro sentitzeko muskulua, Mieltxo Saralegik 300 kilotik gorako harria altxatzeko erabili zuen teknika imitatuz, baina ezin urguilua bizkar gainean berdindu. Plof, erori da. Zainak lehertzerainoko esfortzua, inutila.\nAsteburu osoa pasa baitut jaialdiaren txioak ikusten BBK Liveren kontu ofizialean eta, dirudienez, Euskaraldiarekin gure hizkuntza normalizatzeko sortzen ari den kolorinetako kontsentsua ez da Kobetamendira iritsi. Jaialdiaren community managerra ez dago zalantzan Ahobizi edo Belarriprest izan nahi duen; La Oreja de Van Gogh da egiten duena, alegia, dena erdaretan eta euskaldunentzat Vincent zaharrak moztu zuen belarria: kartilagoa, odolbildua eta ubela.\nEta sare sozialak bakarrik balira: festibalarekin lotuta Areatzan antolatutako haurrentzako jai batean ere monitore guztiak erdaldunak ziren, guraso batek salatu du.\nKondizio horietan, “Euskadi osoa” harro sentitu? Biztanleriaren parte handi bat, euskaraz bizi nahi duena, bigarren mailako herritar, barka, bezero gisa tratatzen baduzu, zaila egiten zait.\nKontuan izan BBK Livek jasotzen duen diru publikoa ere, ez baita txori-kaka –iazko edizioan 1,4 milioi euro–: instituzioak ari dira herritarrak “aktibatu” nahian euskaraz hitz egin dezaten; mesede handiagoa egingo ligukete duela hamabi urtetik txantxangorritzea lortu ez duten festibalari aginduko baliote hizkuntza-politika baztertzaile hau alde batera uzteko.


EBko 2021eko udaberriko iragarpena - 'Berreskuratzea jada ez da ispilua' - EBko berriemailea\nEBko 2021eko udaberriko iragarpena - "Berreskuratzea jada ez da miraria"\nPaolo Gentiloni Ekonomia komisarioak gaur (maiatzak 12) aurkeztu du EBren udaberriko aurreikuspen ekonomikoa. Azken proiekzioen arabera, EBko ekonomia% 4.2 zabalduko da 2021ean eta% 4.4 2022an.\nHazkunde tasak EB osoan aldatzen diren arren, Batzordeak aurreikusten du EBko herrialde guztiek ikusi beharko luketela beren ekonomia krisiaren aurreko mailetara itzultzea 2022 amaieran.\nArgazki arrosa gehiago, neurri batean, txertoen hedapenaren eraginkortasun eta eraginkortasunagatik eta kontsumoaren hazkundeagatik, inbertsioengatik eta EBko esportazioen eskaera gero eta handiagoagatik mundu osoko ekonomia sendotzen ari delako.\nGentiloni-k esan zuen: "Urtebete daramagu oso negatiboak ziren aurreikuspenak aurkezten. Gaur pandemiak jo zuenetik lehenengo aldiz baikortasuna nagusitzen ari gara ziurgabetasunaren aurrean. Noski, ziurgabetasun hori oraindik dago eta hori ez dugu inoiz ahaztu behar. Baina errekuperazioa jada ez da ispilua. Abian da. Hori kaltetu dezaketen akatsak saihestu behar ditugu, hau da, politikaren laguntza goiztiarra izatea. Berreskuratzearen kalitateak, indarrak eta iraupenak pandemiaren eragina izan dezakete oraindik, baina gure patu ekonomikoa batez ere gure esku dago. Horregatik, mahukak bildu behar ditugu ".\n2022rako hamarkada bat baino gehiagotan inbertsio publikoaren maila handienak eragingo du hazkunde maila altuena, BPGren proportzio gisa, XNUMXrako. Hori berreskuratzeko eta Erreziliatzeko Instalazioak (RRF) lagunduko du, funtsezko tresna NextGenerationEUren bihotzean.\nBatzordeak zenbait froga ikusi ditu lan merkatua hobetzen ari dela 2020ko bigarren seihilekoan enplegua igo eta langabezia tasak murrizten ari direla, zenbait herrialdetan langabezia maila altuak izaten jarraitzen du, eta Grezia% 16 izugarria da.\nLaguntza publikoko eskemek, EBko SURE tresnak sustatutakoak barne, are agertoki okerragoa ekidin dute, baina langabezia tasak pandemia aurreko mailak baino altuagoak izango direla uste da 2022. urterako. Enpresek kontrataziorik ez dutela egingo aurreikusten da. berreskurapen gehiago.\nInflazioak nabarmen egin du gora aurtengo hasieran, energiaren prezioen igoera eta aldi baterako faktore tekniko ugari direla eta, hala nola inflazioa kalkulatzeko erabilitako kontsumo saskian ondasun eta zerbitzuei emandako ponderazioen urteko doikuntza. BEZaren murrizketa atzera botatzeak eta karbono zerga Alemanian ezartzeak ere eragin nabarmena izan zuten. Batzordeak aurreikusten du inflazioak% 2ko helburuko tasaren azpitik jarraituko duela.\nDefizita% 3tik gorakoa\nZor publikoaren mailak 2021ean gorenera iristea espero da, EBko herrialde guztiek, Danimarka eta Luxenburgo izan ezik, 3ean Egonkortasun eta Hazkunde Itunean ezarritako% 2021 araua gaindituko dutela espero da, baina 2022an nabarmen jaitsiko dela aurreikusten da. EBn, zor publikoaren eta BPGren arteko proportzioa aurten% 94ra iritsiko dela aurreikusten da 93an% 2022ra jaitsi aurretik.\nJentiloni kezka nagusia berreskurapena arriskuan jar dezaketen laguntza neurriak goiztiartzea da. Bestalde, aitortzen du atzeratutako erretiratzeak merkatuaren distortsioak sortzea eta bideragarriak ez diren enpresen bizitza luza dezakeela.\nAbisua ere bada korporazioen estresa eta finantza sektoreen egoera aurreikusitakoa baino okerragoa izan daitekeela.\nGai erlazionatuak:EEren iragarpenaezaugarriNextGenerationEUPaolo GentiloniBerreskuratzeko eta Erresilientzia Funtsa\nBurdinbidearen Europako Urtea: Connecting Europe Express 26 herrialdetan zehar bidaiatuko da 36 egunetan\nGobernu Kontseiluak EBZk bere berrikuspen estrategikoa aurkeztu zuenetik Gobernu Kontseiluaren lehen bileraren ostean, Christine Lagarde EBZko presidenteak iragarri zuen inflazioak% 2ko helburua gainditu dezakeela "aldi iragankor baterako", baina epe ertainera% 2an egonkortu daitekeela.


Zapategi eremua industrialki garatzeko akordioa lortu dute udalak, Gureak-ek, Balferrek eta Michelinek - Albisteak - Usurbil\nZapategi eremua industrialki garatzeko akordioa lortu dute udalak, Gureak-ek, Balferrek eta Michelinek\nElkar Fundazioak ezin izan zuen proiektuarekin aurrera egin, baina bidelagun berri bat topatu ostean, proiektu berri bat adostu dute udalak, Gureak-ek, Balferrek eta Michelinek. Balfer Norte SL da, hain zuzen ere, proiektura batu den bidelagun berria: enpresa promotorea da, eta Zapategiko bere partzelaren erdia garatu beharko du. Covid19 osteko testuinguru sozioekonomikora egokitu dute hitzarmena, ekonomikoki bideragarriagoa izan dadin, karga urbanistiko gutxiagorekin. Iraileko osoko bilkuran onartuko dute, hasieraz.\nGaur, 2021eko irailaren 24an, prentsaurrekoa eskaini dute Usurbilgo Udalak, Gureak-ek, Balferrek eta Michelinek, lauen arteko akordio baten berri emateko: Zapategi eremua industrialki garatzeko akordioa da, hain zuzen ere. Agerraldian izan dira Agurtzane Solaberrieta Mesa Usurbilgo alkatea, Asier Vitoria Gureak-eko zuzendari orokorra, Blanca Balda Balfer Norte SLko arkitektoak eta David Udakiola Michelin Lasarte-Usurbil lantegiko zuzendaria.\nHitzarmen berri honek 2018ko urriaren 17an Gureak-ek, Elkar Fundazioak, Michelinek eta udalak sinatutako hirigintza-hitzarmena indargabetu eta ordezkatzen du. Izan ere, Elkarrek ezin izan du aurrera egin Usurbilgo proiektuarekin, Covid19ak sortutako krisiak behartuta, Usurbilgo alkate Agurtzane Solaberrieta Mesak gogoratu duenez: “Covid19ak lurrikara basatia eragin du: pertsonen osasunean eta bizimoduan ez ezik, gizartearen eremu guztietan nabaritzen ari gara eztanda horren erreplikak. Eta, besteak beste, bete-betean jo du euskal kultura, Elkar bera, eta, ondorioz, baita gure herrian garatzen ari ginen proiektu sozioekonomiko garrantzitsuenetako bat ere, Zapategi eremuan garatzen ari ginena, hain zuzen ere”.\nElkarrek atzera egin izana proiektuarentzat “kolpe latza” izan zen arren, udalak Elkarren erabakia onartu eta babestu du hasieratik. Albistea publiko egin zenean bezala, babes hori berretsi du Solaberrietak akordio berriaren aurkezpenean: “Anbizio handiko proiektua zen; inbertsio ekonomiko handia eskatzen zuena. Egoerak hala behartuta, ordea, Elkarrek inbertsio txikiagoa eskatzen zuen beste planteamendu bat egin behar izan du, enpresaren etorkizuna zalantzan ez jartzeko eta lanpostuei eutsi ahal izateko. Adunan topatu du irtenbide hori, eta pozten naiz, Elkarri bide oparoa izatea baino ez baitiot opa, gure herrian ez bada ere”.\nElkar gabe, kinka larrian gelditu zen proiektua. Aurrera egin zezan, ezinbestekoa zen Elkar ordezkatuko zuen beste bidelagun bat topatzea. Gureak-ek bere egoitza berrirako beste aukera batzuk zituen, baina Usurbilen gelditzearen alde egin du, azkenean, baita hori posible izan dadin bidelaguna topatu ere: Balfer Norte SL enpresa, hain zuzen ere.\nLau erakundeek lortutako akordioaren garrantzia nabarmendu du Solaberrietak: “Ziurgabetasun eta krisi garai hauetan proiektu ekonomiko bat garatzeko hirigintza-hitzarmen bat aurkeztea ez da ahuntzaren gauerdiko eztula. Hitzarmen baten atzean beti baitago elkarlana, lankidetza eta interesen konfluentzia. Gaur aurkeztera gatozena albiste ona da Usurbilentzat ez ezik, baita eskualdearentzat eta Gipuzkoarentzat ere”. Industriagune berrira 700 langile inguru ekarriko dituzte, Solaberrietaren esanetan: “Garai ekonomiko zail eta ezegonkor hauetan lanpostuak kontsolidatzea ahalbidetuko duen proiektua da”.\nGaur aurkeztutako lau erakundeen adostasuna lortzeko denen artean izandako elkarlana nabarmendu du Usurbilgo alkateak. Izan ere, hori gabe ez litzateke posible akordioa, Solaberrietaren esanetan: “Urtebeteko epean eta egoera sozioekonomiko zail honetan, gai izan gara egoerari buelta emateko, proiektu industrialari eutsi eta horri bide emango dion hitzarmena lortzeko. Elkarlana hasiera-hasieratik egon da proiektu honen ernamuinean, elkarrekin aritzeko prestasuna eta konpromisoa, eta lan egiteko modu horrek ahalbidetu du egoera iraultzea eta adostasunera iritsi ahal izatea”.\nZentzu horretan, eskerrak eman dizkie Solaberrietak hiru enpresei, bereziki, Gureaki: “Gureaki eskerrak eman nahi dizkiot publikoki, Usurbilen geratzeko egindako ahaleginagatik, jakin badakidalako bazituztela beste aukera batzuk, eta gure herria lehenetsi izana pozgarria da, dudarik gabe”. Gureakek bidelaguna topatzeko egindako “ahalegin itzela” nabarmendu du alkateak.\nAsier Vitoria, Gureakeko zuzendari orokorra, pozik agertu da hartutako erabakiarekin: “Proiektuaren bidea luzea izan da: pandemiak eta honen ondorioek martxa eten zuten, baina berriz eutsi diogu, eta pozik gaude gaur jakitera ematen dugun behin betiko erabakiarekin”. Vitoriak gaineratu duenez, bitarte honetan lekualdaketarako aukera berriak suertatu zaizkiela, eta horietako batzuek proiektua epe motzagoan burutzea ahalbidetzen zutela. “Baina, Gureakentzat garrantzitsuak diren irizpideak aztertu ondoren, Usurbilgo aukeraren aldeko apustua egitea erabaki dugu: lehentasun osoa eman diogu irisgarritasunari, gure langileen egunerokoan eragin zuzena baitu. Zapategi hiri-ingurunetik gertu dago, eta garraio publikoarekin lotura onak ditu. Horri esker, gure langile eta etorkizuneko lan-eskatzaileek joan-etorrietarako autonomia handiagoa izango dute, eta hori enplegagarritasuna errazteko oinarrizko baldintza da”, azpimarratu du Vitoriak.\nHorrez gain, Vitoriaren esanetan, Donostialdea zabaleko lan-eskatzaileei erantzuna emateko baliabideak areagotu ditu, eta Donostiako egoitza nagusiko azpiegituren osagarri izango da Zapategikoa. Guztira, hasiera batean, Zapategin 400 pertsona kokatzea aurreikusten da, horietatik %90ek desgaitasunen bat dutelarik. Epe ertainean, 550 pertsonara arte iristea espero dute.\nBidelagun berria: Balfer Norte SL\nBalfer Norte SL batu da proiektura. Enpresa promotorea da Balfer. Partzelaren erdia Gureakentzat izango da, eta beste erdia garatzea dagokio Balferri.\nBlanca Balda Balferreko arkitektoak azaldu duenez, 40 urte baino gehiagoko eskarmentua du Balferrek eraikuntzaren eta promotoreen alorrean. Gaur egun, Andoaingo Illarramendi poligonoa da garatzen ari den proiekturik nagusiena, zeina askotariko jarduera ekonomikoetara bideratuko den.\nHemendik aurrera, Zapategin ere arituko dira. “Gureak-en deia jaso genuenean, proiektu erakargarria iruditu zitzaigun. Udalarekin eta gainerako eragileekin negoziatu ostean, Elkarren utzitako eremua hartzea erabaki dugu, eremu horren eskubide urbanistikoekin batera”.\nCovid19 osteko testuinguru ekonomiko eta sozial berrira egokitutako proiektua landu dute lau erakundeen artean, Solaberrietak azaldu duenez: “Ordenazioa aldatu eta karga urbanistiko txikiagoak dituen proiektua osatu dugu. Lan handia egin dugu elkarrekin, interes publikoa eta pribatua zainduz, ikuskera publikoa eta enpresen beharrak koordinatuz. Denok jarri dugu guretik, malgutasunez aritu gara, jarrera positibo eta aktiboarekin. Horrek ahalbidetu du hitzarmena adostea hain denbora laburrean”.\nAurreko hitzarmenean jasotzen zen legez, Michelin enpresak Usurbilen dituen lur-sailetan bi ordenazio-area bereiziko dira: bat Michelinek okupatzen duena da, eta bestea, hutsik dagoen orubea. Hutsik dagoen orube horretan, Zapategin, kokatuko dira, hain zuzen, jarduera ekonomiko berriak. “Inguru degradatu bat oso modu duinean eraberritzera goaz, hirigintza moderno eta jasangarriaren irizpideak aplikatuz, eta ohiko errazkerietatik ihes eginez”, nabarmendu du Solaberrietak.\nHitzarmen urbanistikoak honako baldintzak eta konpromisoak zedarritzen ditu:\nKontsolidatu egiten du Michelinek erabiltzen duen lurzorua, dakizuen bezala, pneumatikoak fabrikatzeko erabiltzen dena: 70.096,39 metro2 hartzen ditu area horrek. Hirigintza eraikigarritasuna 46.592 m2 dira.\nAurreko proiektuarekin alderatuz, beraz, nabarmen murriztu dira eraikigarritasuna eta karga urbanistikoak.\nHitzarmenean zehaztuta utzi dugu zenbatekoa izan behar duen %15aren lagapenak, komunitateak hirigintza ekintzak sortutako gainbalioetan duen partaidetzagatik. Hala, Lurzoruaren Legea oinarri, eta kontuan izanik ezin zaiola udalari adjudikatu partzela eraikigarri baten jabari osoa, eskudiruzko ordainketa egingo da lagapenaren ordez. Lagapenaren zenbatekoa 861.189 € izango da.\nGureak-ek Zapategin kokatuko duen proiektuaren ardatza industria arloko jarduera izango da. “Horren barruan, Gipuzkoan zehar sakabanaturik dauden elektronikako aktibitateei polo bateratua eskainiko zaie, jardueraren lehiakortasun gaitasuna areagotuz”, nabarmendu du Vitoriak.\nProiektuaren zehaztapen batzuk eman ditu Vitoriak: 13.000m2ko azalera izango dute pabiloia eta biltegia kontuan hartuta. Horietatik 3.000 metro bulego eta zerbitzu komunei eskainiko dizkiete (jangelak, aldagelak, etab.), eta 14,5 milioi euroko inbertsioa suposatuko du.\nGureak taldeak desgaitasuna duten pertsonentzako lan-aukera egonkorrak sortu eta kudeatzen ditu. Bere ibilbide luzean, gizarteratzeko eta laneratzeko enpresa-eredu bat sortu du, Europan erreferente bihurtu dena.\nGaur egun, 6.000 pertsonak baino gehiagok osatzen dute taldea, eta horietatik %84k desgaitasunen bat du. Talde sendoa eta dibertsifikatua da, eta batez ere industria, zerbitzu eta marketin sektoreetan lan egiten du.\nDavid Udakiola Michelin Lasarte-Usurbil lantegiko zuzendaria akordioarekin asebeteta agertu da, akordioak euren nahiarekin bat egiten duelako. “Michelinen nahia izan da, Hirigintza Hitzarmenaren eraginpeko lurrak askatu zituenetik, inguruaren izaera industrialari eustea eta proiektuaren garapenak lanpostu berriak sortzea”. Udakiolaren esanetan, lur horiek askatu aurretik ibili da Michelin Gipuzkoako enpresa-sarea indartzeko ahaleginean. “Gaur egun, Michelin Fundazioak 100 enpresa baino gehiago lagundu ditu Gipuzkoan, eta enpresa horietan ia 1.000 lanpostu sortu direla kalkulatzen dugu”. Zentzu horretan, hitzarmen berriak euren helburuekin bat egiten duela nabarmendu du Udakiolak: “Gureak-en proiektuaren jarraipenak eta Balfer proiektuan sartzeak eremu hori berreskuratzea ahalbidetuko du, enpresa-ingurunea indartuz, guk nahi genuen bezala”.\nUdaleko Hirigintza Batzordean diktaminatu zuten atzo, eta irailaren 30ean osoko bilkuran hasieraz onartuko dute. Jendaurreko epealdian jarriko da, eta alegaziorik ez badago, behin betikoz onartuko da: beharrezkoa da behin betikoz onartzea hitzarmena izenpetzeko. Hitzarmena sinatuta, arauen aldaketarako dokumentuari hasierako onarpena eman behar zaio: urriko osoko bilkuran eman nahi diote.\nHiru erakundeek kronograma bat adostu dute, tramitazio eta urrats urbanistiko guztiak jarraian onartu ahal izateko, arauen aldaketaren behin betiko onarpena iritsi bezain pronto. “Proiektuak presa du, eta ezin dugu denborarik galdu. Horregatik, kronograma bat hitzartu dugu hiruren artean”, azaldu du Solaberrietak. Dena ondo bidean, eta aurreikuspenen arabera, Gureakek eta Balferrek 2022ko ekainean hasi nahi dute esku hartze urbanistikoarekin; sei hilabete beharko dituztela aurreikusi dute. Ondoren, udalak 2022 amaieran eman nahiko luke obrekin hasteko lizentzia.


Hasiera - ARIN!\nARIN!: Adimena indartzeko jarduerak\n6 eta 10 urte bitarteko haurrentzat diseinatutako programa\nMahai-jokoak, jolas-jarduerak, erronkak eta on-line jokoak.\nARIN! Ikasi jolastuz\nARIN! 6 eta 10 urte bitarteko haurrentzako programa da. Jolas sistematizatuan oinarritua, ikaskuntzan parte hartzen duten eta hobeki ikasten lagunduko dieten trebetasunak eta gaitasunak bultzatzen ditu.\nIKASTEN IKASTEKO behar diren gaitasunak eta trebetasunak garatzeko.\nFuntsezkoa ikaskuntzan. Arretaren bidez, haurrak garrantzia duen horretan jartzen du arreta, eta kontzentrazioaren bidez, arreta jarriko du ikaskuntza sortzeko behar den denboran. Trebetasun horiek jolasaren bidez estimulatzea funtsezkoa da haurrengan garapen egokia lortzeko.\nOroimen onak ikasten eta gogoratzen laguntzen du, baina baita norberarengan konfiantza\nhandiagoa izaten ere. Garunaren plastikotasunari esker hezi eta indartu daiteke oroimena. Jolas didaktikoetan asko indartzen da trebetasun hori.\nZenbakiak edo kopuruak ikusteko eta haiekin eragiketak egiteko modu abstraktuarekin lotutako trebetasuna eta gaitasuna da. Funtsezkoa da haurren garapen intelektualerako, eta logikoak izaten, modu ordenatuan arrazoitzen eta pentsamendu, kritika eta abstrakziorako gogamen prestatua izaten laguntzen die.\nIkasitakoa erabiltzeko, antolatzeko eta bizitzan zehar aurkituko diren arazoei irtenbidea bilatzeko gaitasuna da. Jolas sistematizatuek gaitasun hori indartu eta garatzen dute.\nIkasten ikasteko gaitasuna garatzen du haurrengan, bere autonomia, buru-irekitasuna,\nsinesmenekiko, sentimenduekiko eta arrotzekiko sentsibilitatea eta bizitzaren erronkei aurre egiteko modua indartuz..\nFuntzio kognitibo horrek bereganatutako ezagutzak elkartu, aztertu eta interpretatzen ditu, ideia berriak sortzeko. ARINen jarduerek pentsamendu sortzailea sustatzen dute eta ikaskuntzan onurak ekartzen dituzte, bai eskolarako bai eguneroko bizitzarako. Aldaketara egokitzeko gaitasuna eta arazoak konpontzea hobeak dira pertsona sortzaileengan!\nEzagutu ARIN! minutu batean baino gutxiagoan.\nJolas didaktikoak eta jolas-jarduerak\nPedagogoek eta neuropsikologoek hautatu eta diseinatutako taldeko eta banakako jokoetan parte hartuz ikasten dute haurrek.\nErronka eta on line joko motibagarriak.\nHoriek lagunduko diete funtsezko gaitasun intelektualak lantzera, etorkizun aldakor eta\netengabeko bilakaerari aurre egiteko arrakasta-bermearekin.\nNeuropsikologoek eta hezkuntzako profesionalek (pedagogek, maisu-andereñoek, psikologoek…) oinarri metodologikoa sortu dute eta proposamen didaktikoak diseinatu, garatu eta hautatzeko lan egin dute.\nAldian behingo txostenak eginez. Txosten horiek gurasoei eta tutoreei bidaliko dizkiete,\ntrebetasun eta gaitasun desberdinetan izan duten aurrerapena behatzeko.\nGuraso Elkarteei eta ikastetxeei eskolaz kanpoko jolas dibertigarri bat eskaintzen dizuegu, haurrentzako onura ugarirekin.\nUrkixo Zumarkalea, 52, 48011. Bilbo, Bizkaia


'Hemen nago', Maialen Sarasua oriotarraren laburmetraia da Laburbira 2012an ikusgai izango den lanetako bat\nTopagunea euskara elkarteen federazioak Laburbira ikus-entzunezko zirkuituaren 9. edizioa antolatu du, eta, aurrekoetan bezala, bertan parte hartu nahi duten euskal etxeei eta Diasporako elkarteei gonbite berezia egin die. Topaguneak euskaraz eginiko zortzi ikus-entzunezko aukeratu ditu aurtengo ediziorako: lau film labur, animaziozko filme bi, dokumental bat eta musika bideo bat. Filmeetako bat galegoz egina da, Topaguneak edizio bakoitzean bestelako hizkuntza batean egindako lan bat txertatzea, euskarazko azpidatziekin, erabaki baitu. Zirkuituaren emanaldiak otsailaren 29tik apirilaren 4ra egingo dira, eta bertan parte hartu nahi duten elkarteek hil honen bukaera arte dute eskaera egiteko epea. Aurreko edizioetan Bartzelona, Parise, Londres, Erroma eta Shanghaiko euskal etxeek parte hartu dute Laburbiran.\nDonostia-San Sebastian. Topagunea euskara elkarteen federazioak Laburbira 2012 ikus-entzunezkoen zirkuituan parte hartzeko gonbitea egin die Euskal Herriko eta Diasporako elkarteei. Zirkuitu honek euskaraz eginiko ikus-entzunezkoak ezagutzera ematea du helburu eta horretarako zortzi lanek osatzen duten programa prestatu du Topaguneak.\nZirkuitua otsailaren 29tik apirilaren 4ra egingo da eta parte hartu nahi dutenek urtarrilaren 31a bitarteko epea dute izena emateko, kulturgintza@topagunea.com helbidean antolatzaileekin harremanetan jarriz. Topagunea federazioko Manuel Morenok EuskalKultura.com-i azaldu dionez, emanaldia antolatzen duen elkarte bakoitzak 300 euro ordaindu beharko ditu, emanaldia, publizitate euskarri eta kudeaketaren truke.\nElkarteak kontuan izan du euskal etxeek diru hori ordaintzeko arazoa izan dezaketela, eta Eusko Jaurlaritzaren euskal etxeentzako 2012ko diru-laguntza deialdian sar daitekeen ekimena dela azaldu du (2012ko euskal etxeentzako diru-laguntzak eskatzeko epea otsailaren 29an itxiko da).\nAurtengo zirkuitua osatzen duten lanak honakoak dira:\n-'Hemen nago': Maialen Sarasua oriotarraren fizkiozko laburmetraia.\n-'Zeinek gehiago iraun': Gregorio Muro komikigile eta gidoilariak zuzendu duen animaziozko laburmetraia.\n-'Urrezko eraztuna': Jon Garaño donostiarrak zuzenduriko laburmetraia.\n-'Izena duena': Joseba Uberuaga zuzendariaren animaziozko laburmetraia.\n-'Ohe azpiko zera': David Zabala eta Paul Urkijoren laburmetraia.\n-'Kantuka': Revolta Permanent taldearen bideoklipa.\n-'Instalación': laburmetraia galiziarra, galegoz eta euskarazko azpidatziekin.\n-'Aberria': 1961ean Gotzon Elortza zuzendariak eginiko euskal dokumentala. Euskaraz osorik egindako lehenengo dokumentaletako bat da.\nInformazio gehiago, Topagunearen webgunean, hemen.\nAurkeztutako 76tik, bederatzi euskal laburmetraia aukeratu ditu Kimuak 2010 nazioartean zabaltzeko\nEuskal eta argentinar laburmetraia sorta bat emango du Buenos Airesen Laurak Bat-ek bihartik hasita\nEuskal txalaparta eta australiar didjeridoo-a elkarrekin, surf-ari buruzko 'Madera' filmean (bideoa)\nEuskoMovie lehiaketak argazki, bideokamera edo sakelekoarekin eginiko laburmetrai onena sarituko\nVillegaseko EE Kimuak-eko filmak ari da ematen, 'euskal zine ziklo oso bat da', erakargarria eta erraza antolatzen


Porlanak tapa ezin dituenak - Getxo - Hiruka.eus\nPorlanak tapa ezin dituenak\nHodei Rodriguez Arrutia 2020-06-04 19:10\nGauza asko tapa ditzake porlanak. Gure inguruan hainbestetan ikusi dugun legez, zementuak lursail emankorrena desagerrarazi, sustrai sakonenak ito eta putzu oparoenak sika ditzake. Badaude, baina, porlanak tapatu ezin dituen zenbait gauza. Ustelkeriaren kiratsa, adibidez, ez da uxatzen erreza. Horregatik Ibarbengoako parkingaren inaugurazioak ezingo ditu ahaztarazi Javyer Fernandez geltokiaren eraikitzaileak kartzelan pasatako urteak, ezta Florentino Perezen irregulartasun kasu ugariak ere.\nGetxoko Udal Gobernuaren autoritarismoa ere estaltzen zaila izango da. Herriaren gehiengoaren iritziaren aurkako proiektu bat poliziaren indarrez inposatu zutela ez baitugu ahaztuko. Zementu armatuko aurpegidunak, hori bai, urrezko erretiroa lortu du Senatuan. Lasai Imanol, Madrilen ez duzu amesgaiztoak eragiten dizkizun landarik ikusiko.\nBaina bereziki, hamaika tona zementuk ezingo dute ezkutatu Tosuko landan sei urtez emandako borroka: 2007tik borrokan zeramaten auzokideen babesa, hitzaldi, bertso-saio eta auzolanak, ortuan pasatako orduak, Euskal Herriko hainbat txokotatik jasotako elkartasuna eta kalera ateratako milaka lagunen oihuak. Pesimistaren batek esango du: baina ekainean Ibarbengoako metro geltokian lehenengoz jaisten denak Tosuko borrokaren arrastorik ikusiko al du? Parkingak ez du inguruaren geografia goitik behera aldatu?\nEgia da landa izandakoan borrokaren seinalerik aurkitzea ez dela erreza izango, auzokideren batekin berba egin ezean, behintzat. Hortik apur bat aldenduz gero, baina, segituan agertuko dira borrokaren seinaleak: bere horretan mantentzen diren ortu eta landak. Izan ere, ez gaitzatela engainatu, Getxoko lurretan oraindik landak baldin baditugu 2007tik orain arte egindako borrokarengatik da. Porlanak ezin baitu guztia tapatu, baina tapatu duena baino askoz gehiago tapatuko luke horren aurka borrokatu izan ez bagina.\nUnai Brea mai 22 Getxo\nAspalditik eraikita dagoen Ibarbengoako metro-geltokia zabaltzeko Bizkaiko Garraio Partzuergoak ezarri zuen baldintza betetzear dago: aldamenean al...


トップページ ＞ 言語 ＞ バスク語 ＞ Horukon txikiko multzo film luzea, modu bidez ikusteko unean\nOrdenagailua, eta salmenta multzoan dago areto conserver harrapatzea dela payout kontrolatu daiteke. etapa bat payout, goi-multzoa, erdiko ezarpena ehunekoa zehazteko moduan, esaten da ezarpenak baxua direla. , Zein da ezarpena baxua gertatzen denean denbora aurretik identifikatu nahi duzun fenomeno bat, hala nola, edozein gauza, hala nola, ez ote da ikusiko dugu. Behe ezarpena badira iritzi hori bezainbeste bidez ikusi erraz ezarpena altuarekin gehiago delako.\nadibidez, ez da gehiago etorriko eskura normal, eta, askotan, ez da etorri, nahiz eta lan laburragoak ordutan iritsiko litzateke normalean erraza estimulu Atsurichi kentzeko, manifestazio iritsiko da aurreiritzi bat ikus daiteke, besterik gauza bera da, halaber, fidagarritasuna bat-batean, behe eskura jackpot marrazten duten, bertan eskura efektua lotutako iritzi asko ikusi ahal izango dira. begiratuz horrela bada, behe-ezarpena, oro har, hau da bezala gero eta datozen iritzia izango dela ekoizpen lotutako zati batean zehaztu ahal izateko.\nOndoren, daudela hurrengo ohikoena da, eta arrakasta handia tiraka askoz ere arazoak nahiz sintomak, erraz tira hit payout txikia da, ez dagoela da, halaber, post-jackpot ez duela laburragoa lan orduetan Atzera fenomeno bat.\nHorrez gain, ezarpen handiko edo tarteko ezarpenak kasuan, baina ez zen fenomeno bat, baloi sucked esaterako gertatzen da, hasteko ezarpena baxuetan ere kontrakoa hasieratik inguruetan baloia iritsi, hasten nahiko sartu gabe, fenomeno bat dela gertatzen inguruan dabiltzan dela.\nBaina gauza bat, hala da, badirudi gauza batzuk benetan gertatuko da, baldintzarik gabe, gainera araberakoa iltze doikuntza delako, eta guztiak Gertatzen ezarpena baxua ziurtatzeko denean, kontrako iritzia bidean ezin dela ona baina batzuk.


Eusko Jaurlaritzak APNABIk proposatutako hiru proiektu berri babestuko ditu – Apnabi\n09/10/2020 09/10/2020 Aisialdi eta Denbora Librea, Berriak, Etxebizitzak, Heldu Bizitza\nAPNABI Autismo Bizkaiak Eusko Jaurlaritzaren laguntza ekonomikoa jasoko du hiru proiektu berritzaile garatzeko: aisialdi birtuala, bizimodu independenterako entrenamendua eta AENen zahartzea. Datozen hilabeteetan hasi eta garatuko dira ekimen horiek.\nAisialdi birtualeko programa sortu zen espazio berriak sortzeko eta AEN duten pertsonentzako aukera ludikoak eskaintzeko asmoz teknologia berrien bidez, gaur egungo bizitzan oso ohikoak baitira horiek. Lehen edizioa urrian hasiko da eta abendura arte luzatuko da, hainbat talde piloturekin.\nAskotariko programazioa garatu da, parte-hartzaileen interesei eta beharrei erantzuteko. Bideo-deietara bideratutako zenbait IKTren erabilerarekin lotutako gaitasunetan sakontzeaz gain, autismoa duten pertsonen sozializazioa sustatzea izango du helburu, berdinen arteko elkarreragina eta kontaktua aktibatuz eta indartuz. Besteak beste, kirol-, aisia-, arte- eta kultura-proposamenak izango dira.\nBestalde, Eusko Jaurlaritzak beste urtebetez lagunduko du APNABIk garatuko duen AENdun pertsonen bizimodu independenterako laguntza-programa. Ekimen honi esker, emantzipazio-prozesuak hasi baino lehen gaitasunak gara daitezke.\nPrestakuntza teoriko-praktikoa egiten da, saio teorikoetan ikasitakoa esperientziazko asteburuetan praktikan jartzeko.\nEra berean, entitateak bultzada ekonomikoa jasoko du autismoa duten pertsonen zahartzeari buruzko azterlanean sakontzen jarraitu ahal izateko. Horrek aukera emanen du AEN duten pertsonen eta haien familien beharrei erantzuteko programak garatzeko, bai helduaroan, bai hirugarren adinean.\nAEN, aisialdia, bilbo, etxebizitza, hobekuntzak.